Predsednik Odbora za spoljne poslove prof. dr Žarko Obradović na samom početku sastanka poželeo je dobrodošlicu delegaciji Državnog zbora, i zahvalio je Sloveniji na podršci evropskom putu RS, ističući da je jedan od glavnih spoljnopolitičkih i strateških ciljeva Republike Srbije ostao članstvo u Evropskoj uniji. Naveo je da Srbija ima administrativne i druge kapacitete da ostvari ovaj cilj, ali da nova metodologija proširenja Unije objektivno može da uspori ovaj proces za Srbiju i ostale zemlje Zapadnog Balkana. Dodao je i to da je Srbija svesna da EU diktira tempo proširenja u skladu sa unutrašnjim pitanjima sa kojima se susreće, kao što su migrantska kriza, pandemija kovida–19 i unutrašnji odnosi zemalja članica. Obradović je dodao i da Srbija radi na ispunjavanju svih uslova kada je u pitanju Poglavlje 35, ali da Briselski sporazum, koji je potpisan još 2013. godine, Priština i dalje ignoriše, odnosno da albanska strana ne ispunjava svoje obaveze iz Sporazuma.\nOn je istakao da je Srbija spremna da ide napred i da jača veze sa svim zemljama regiona, napominjući da je predsednik Republike Srbije Aleksandar Vučić potpisao trojni sporazum sa premijerima Albanije i Severe Makedonije, kojim se olakšava trgovina robe i kapitala. Takođe je istakao da je cilj spoljne politike Republike Srbije da razvija dobre odnose sa velikim silama kao što su Rusija, Kina i SAD, kao i sa zemljama afričkog kontinenta, te da aktivno učestvuje u radu međunarodnih multilateralnih organizacija. Što se tiče parlamentarne saradnje Žarko Obradović zamolio je delegaciju Državnog zbora i predsednika Igora Zorčiča da prenesu poziv za posetu Narodnoj skupštini, predsednici Odbora za spoljne poslove Slovenije.\nElvira Kovač, predsednica Odbora za evropske integracije iskoristila je priliku da delegaciji predstavi rad Odbora na razmatranje predloga zakona i njihovom usklađivanju sa pravnim tekovinama Evropske unije i nadzornu ulogu koju Skupština ima u procesu pristupnih pregovora sa Evropskom unijom. Tom prilikom zahvalila se Sloveniji što je podržala merila za otvaranje sedam od osam poglavlja koja su spremna za otvaranje u procesu pregovora o pristupanju Srbije Evropskoj uniji. Navela da se o Izveštaju Evropske komisije raspravljalo u plenumu Narodne skupštine, čime se podigao značaj ove teme. Kovač je navela i da je uloga Odbora i Narodne skupštine po pitanju integracija višeslojna, kao i da je Skupština prihvatila preporuke Evropske komisije, a da je Odbor nastavio sa praksom razmatranja izveštaja Vlade, nezavisnih regulatornih tela i donošenjem zaključaka povodom tih izveštaja. U nastavku razgovora, izrazila je nadu da će Srbija za vreme slovenačkog predsedavanja Evropskoj uniji otvoriti barem jedan klaster u pregovorima.\nZorčič se zahvalio na pozivu i prilici da se razmene mišljenja, kako povodom evropskih integracija Srbije, tako i saradnje Srbije i Slovenije. Istakao je da je Slovenija promoter Evropske unije nakon njenog dugogodišnjeg članstva, te da Unija nije idealna, ali da jeste najbolje rešenje koje postoji za države evropskog kontinenta, te da pruža priliku za ubrzan ekonomski razvoj i stabilnost. On je naveo da Srbija kroz reforme daje EU signale da je pridruživanje njen cilj, ali da ne treba da zanemari dobre odnose sa zemljama koje nisu njene članice. Slovenija će nastaviti da podržava put Srbije u svakom pogledu, dodao je Zorčič na kraju svog izlaganja.\nSastanku su prisustvovali i zamenica predsednika Odbora za spoljne poslove, Vesna Marković i član Milorad Mijatović i zamenica predsednice Odbora za evropske integracije Dušica Stojković i član Odbora Nemanja Joksimović.


U FOKUSU | Web-Tribune.com - Part 270\nHome / U FOKUSU (page 270)\nSkupština Srbije donosi zakon kojim bi svi koji se protive nametanju homoseksualizma deci, bili krivično gonjeni!\n27. septembra 2014.\tU FOKUSU 34\nSrbija je najbolji primer da je primena principa pozitivne diskriminacije najefikasnije sredstvo ne za unapređenje, već za uništenje demokratije kao oblika vlasti. Umesto da primena ovog principa bude izuzetak, i to samo u slučaju nacionalnih manjina, kako se ne bi podrio sistem vlasti zasnovan na načelu jedan građanin-jedan glas, pozitivna …\nRATNE PRIPREME: 600 američkih vojnika u pratnji tenkova stiže u Poljsku!\n26. septembra 2014.\tU FOKUSU 2\nSkoro 600 američkih vojnika, u pratnji tenkova, stići će za vikend u Poljsku i baltičke zemlje radi učešća u vojnim vežbama, saopštilo je danas poljsko Ministarstvo odbrane. Cilj vojnih vežbi je „garantovanje bezbednost evropskih saveznika u svetlu najnovije ruske agresije u Ukrajini“, navodi se u saopštenju ministarstva, preneo je Rojters. …\n26. septembra 2014.\tU FOKUSU 4\nPrvog i poslednjeg predsednika SSSR, Mihail Gorbačova, mnogi sunarodnici smatraju i slabim državnikom i izdajnikom. Utoliko je indikativnija njegova reakcija na nastup Baraka Obame u Generalnoj skupštini UN u kojem kao glavne svetske opasnosti označio – virus Ebola i groznicu koju izaziva, držanje Rusije u Evropi i Islamsku državu. Gorbačov …\nDr Proroković: Skrivena anglosaksonska geopolitička igra na Balkanu\n26. septembra 2014.\tU FOKUSU 1\nU godinama posle Prvog svetskog rata, u Srbiji je nastala izreka: sačuvaj nas Bože od prijatelja – od neprijatelja ćemo se sami odbraniti! Tokom rešavanja Istočnog pitanja i burnih decenija u drugoj polovini HIH veka, Srbija se uglavnom pojavljuje kao „deo problema“ za zapadne sile i „remetilački faktor“ po njihove …\nZAOKRET U AGRARNOJ POLITICI: Vučić odustaje od subvencija tajkunima i okreće se malim zemljoradnicima!\nNajava premijera Aleksandra Vučića da više neće biti subvencionisanja poljoprivrednih tajkuna, već pravih malih zemljoradnika, po oceni dela agroekonomskih stručnjaka, pravi je potez jer dosadašnji način podsticaja u agraru nije davao rezultate. Drugi, pak, smatraju da je reč o privremenoj i iznuđenoj meri koja je rezultat potrebe za štednjom u …\nDžihad stiže u Srbiju..?!\n26. septembra 2014.\tU FOKUSU 3\nVlada Srbije spremna je da „skromnim sredstvima kojima raspolaže pomogne borbu protiv Islamske države Iraka i Levanta (ISIS)“, piše u pismu koje je srpski premijer Aleksandar Vučić uputio predsedniku SAD Baraku Obami. Da li je ovu prirodnu poziciju Srbije u borbi protiv terorista trebalo razglasiti ili prećutati i sakriti od …


Vesti online / Sport / Ostali sportovi / Vanja Udovičić ponovo u Partizanu?\nPartizan spremio odgovor na pojačanja iz tabora "večitog rivala" - Vanja Udovičić\nUdovičić, koji je prošle sezone nastupao za zagrebačku Mladost, bio bi ogromno pojačanje za šampiona, koji u narednoj sezoni dobija ozbiljnog konkurenta u borbi za titulu, gradskog rivala Crvenu zvezdu.\nUdovičić je karijeru počeo u klubu sa Banjice, gde je ostao do 2003. godine. Naredne dve sezone proveo je u Jadranu iz Herceg Novog, a potom isto toliko nosio kapicu Posilipa. Od 2007. do 2010. godine bio je član Pro Reka, a poslednje dve Mladosti iz Zagreba. Reprezentativac je države od 2002. godine.\nInače, poslednjih dana se spekuliše da bi priliku da ponovo obuče crno-belu kapicu mogao da dobije i Filip Filipović, a put Banjice bi mogao da stigne i crnogorski reprezentativac Boris Zloković.\nVATERPOLO Radnički bez Udovičića nišani Ligu šampiona\nVATERPOLO Zvezda pobedila Radnički i vodi sa 1:0 u finalu


Dunav raste iz časa u čas – Semendria\nDunav raste iz časa u čas\n05. jun 2013. DRUŠTVO – Izvor: Agencija Tanjug – Nivo vodostaja na Dunavu je danas povećan, a nadležne ekipe su stalno na terenu i predlažu preduzimanje mera, izjavio je zamenik načelnika Sektora za vanredne situacije MUP-a Srbije Đorđe Babić.\nBabić je rekao da se situacija nije bitno izmenila u odnosu na jučerašnji dan, ali da se nivo vodostaja na Dunavu iz časa u čas povećava.\nOn je istakao da još nema informacija od Republičkog hidrometeorološkog zavoda da li je prevaziđena granica redovne odbrane od poplava kod Bezdana.\n“To se uglavnom odnosi na ona naselja i mesta koja su u nebranjenom delu, znači ona naselja koja su izgrađena u koritu reke Dunav bespravno”, objasnio je Babić.\nOn je rekao da se očekuje da bi moglo biti problema u opštini Beočin, na rubnim naseljima, u blizini Dunava i u koritu te reke, odnosno naseljima koja su izgrađena u koritu Dunava bespravno od Apatina do Smedereva.\nBabić je istakao da je dat nalog da se upozore stanovnici tih naselja da preduzmu sve potrebne mere i ukoliko bude potrebno, da se izvrši evakuacija.\nOn je rekao da se očekuje da će vodostaj rasti i narednih dana dok ne stigne talas nizvodno iz Mađarske i Austrije.\nPrema njegovim rečima, za sada se ne očekuju problemi od bujičnih poplava, ali će sve zavisiti količine padavina od mesta do mesta.\nNačelnik Sektora za vanredne situacije Predrag Marić izjavio je jutros da se nadležne službe pripremaju kako bi se u Srbiji sprečile poplave koje su zahvatile Evropu, ali je i poručio da država ne sme da štedi na prevenciji i zaštiti od vanrednih situacija čiji se budžet, kako kaže, smanjuje iz godine u godinu.\nMarić je, gostujući u jutarnjem programu Radio televizije Srbije rekao da je zakazana sednica nadležnih službi koje će preduzeti sve korake kako reke ne bi preplavile nasipe, ali je istakao da bismo, ukoliko bi nadošla ogromna količina vode, “videli iste scene kao u Evropi”.\nOn je objasnio da zaštita od poplava i drugih vanrednih situacija ne može da se obavlja na način na koji bi građani želeli zbog nedovoljno novca koji se izdvaja za tu oblast.\n“Budžet za ove namene se smanjuje od 2006. i služi da bi se pokrili troškovi od prethodne godine. Prošle godine nam je obećano deset miliona evra i sada čekamo politički dogovor da vidimo da li će taj novac ostati u našoj kasi”, rekao je Marić.\nOn je dodao da postoji mogucnost da u budžet Sektora za vanredne situacije ne bude uplaćen i izrazio nadu da će ključni “akteri imati dovoljno svesti da je ovo jedan od poslova na kojem ne bi trebalo da se štedi”.\n“To je stvar koja sistemski mora da se reši, a ne od sezone do sezone”, zaključio je Marić.\n« 72. godišnjica Petojunske tragedije


– Preuzmite besplatnu SIM karticu za turiste u Dubaiju – Travel Magazine\nPreuzmite besplatnu SIM karticu za turiste u Dubaiju\nHome »Vesti» Preuzmite besplatnu SIM karticu za turiste u Dubaiju\nObjavljeno 26. juna 2019. | 0 komentara\nDa li i vi spadate u putnike kojima i sama pomisao na korišćenje telefona u inostranstvu izaziva stres?\nDilema da li da koristite roming usluge i po povratku sa putovanja platite debelo želju da komunicirate sa voljenima, ili da tokom celog putovanja jurite otvorene, ali potencijalno nesigurne WiFi mreže koje vam mogu kompromitovati važne podatke u telefonu, sada je konačno rešena, bar u Dubaiju.\nOvaj bliskoistočni emirat je uveo novinu koja će olakšati boravak svim stranim državljanima starijim od 18 godina. Naime, svaki putnik od sada na međunarodnom aerodromu u Dubaiju dobija lokalnu SIM karticu sa tri minuta razgovora i 20MB podataka. Kartica važi 30 dana i može se dopuniti sa tri paketa, u zavisnosti od dužine boravka. Trodnevni paket koji košta 25 (oko sedam dolara) dirhama omogućava vam korišćenje 150MB i 10 fleksibilnih minuta razgovora, sedmodnevni košta 55 dirhama i obezbeđuje 20 minuta razgovora i 500MB, a dvonedeljni paket, koji košta 110 dirhama, nudi 40 minuta ragovora i 2GB prenosa podataka.\nSIM kartice će na pasoškoj kontroli dobijati putnici stariji od 18 godina, bilo da se radi o nosiocima turističke ili tranzitne vize. Čak i putnici iz zemalja kojima nije potrebna viza za Ujedinjene Arapske Emirate moći će da dobiju ovu karticu.\nNova pogodnost za putnike uvedena je kao deo Happiness projekta Smart vlade Dubaija, u saradnji sa kompanijom za telekomunikacije Du.\nPutnici će SIM kartice moći da preuzmu na svim aerodromskim terminalima i one će biti vezane za podatke iz putnikovog pasoša.\nSaznajte više i o najvećem vodenom parku na svetu, koji se nalazi upravu u Dubaiju, o hotelu sa „sedam zvezdica“ Burdž al Arabu, najzanimljivijim suvenirima i besplatnim atrakcijama ovog grada.


Vacheron Constantin Patrimony Traditionnelle 14-Day Tourbillon sat\nVacheron Constantin prilikom izrade ovog modela nije želeo da pravi kompromise pa je tako, pored platinastog kućišta, novi Patrimony Traditionnelle dobio i platinasti brojčanik, markere, kazaljke, kopču za kaiš pa čak i konac kojim je prošiven kožni kaiš izrađen od kože aligatora. Takođe, osim bogate upotrebe plemenitih metala, može se slobodno reći da je Patrimony Traditionnelle 14-Day Tourbillon veoma impresivan luksuzni ručni sat zahvaljujući složenom mehanizmu koji, pored prikaza vremena, poseduje i turbijon komplikaciju i indikator rezerve snage.\nVacheron Constantin Patrimony Traditionnelle 14-Day Tourbillon sat pokreće kalibar 2260, veoma sofisticiran mehanički mehanizam na ručno navijanje koji poseduje autonomiju rada od čak 14 dana. Ovako impresivna rezerva snage mehanizma sa turbijon komplikacijom postignuta je zahvaljujući sistemu sa četiri pogonske opruge.\nPrestižna švajcarska kompanija će izraditi svega pedeset primeraka ovog platinastog modela i svaki sat će imati svoj unikatni identifikacioni broj. Cena novog remek dela Vacheron Constantin kompanije iznosi “simboličnih” 323,500 američkih dolara.


Dačić: Rusija i SAD podržavaju dijalog, neće biti novih aktera – NovostiDana.rs\nDačić: Rusija i SAD podržavaju dijalog, neće biti novih aktera\nMinistar spoljnih poslova Ivica Dačić izjavio je danas da misli da u dijalog Beograda i Prištine neće biti uvedeni novi akteri, ali da sada i SAD i Rusija podržavaju dijalog koji se vodi u Briselu i da su spremni da se do rešenja dodje pregovorima.\nDačić je za Radio televiziju Srbije rekao da se u svim svetskim centrima moći uočava da je problem u nalaženju rešenja za Kosovo to što albansko rukovodstvo u Prištini ne prihvata kompromis.\n„Ta ideja za promenu formata je dolazila sa prištinske strane, jer su nezadovoljni jer se traga za rešenjima, traga se za kompromisom. Oni nisu spremni za kompromis, i dalje pričaju o nekim ratovima, a sa druge strane misle da bi se uključivanjem drugih faktora pomogla njihova pozicija“, rekao je Dačić.\nDačić je rekao da se Srbija zalaže za otvoreni dijalog Beograda i Prištine, da svako iznese svoje ideje, ali da teme nisu da Srbija prizna Kosovo ili da Kosovu mesto u Ujedinjenim nacijama.\nOn je ponovio da je nova američka administracija za kreativno rešenje i da je spremna da sasluša i ide ka kompromisnom rešenju, što prema njegovoj oceni, „šalje jasnu poruku Prištini“.\nUpitan o nedavnim stavovima predstavnika Srpske pravoslavne crkve, Dačić je rekao da bi voleo da svi iznesu stavove o kosovskom pitanju, pa i crkva.\n„Neka se svi izjasne šta hoće. Mi predlažemo mirno i kompromisno rešenje za budućnost Srbije i za pozitivnu agendu u narednom periodu“, rekao je Dačić.


Arhiva - Stiven Benon, glavni politički strateg američkog predsednika Donalda Trampa, 28. januar 2017.\nGlavni politički strateg američkog predsednika, Stiven Benon isključen je iz sastava Saveta za nacionalnu bezbednost. Predsednik Donald Tramp je time preokrenuo svoju prvobitnu odluku, koja je izazvala gnev stručnjaka za spoljnu politiku u Vašingtonu.\nNeki zakonodavci i dugogodišnji eksperti za donošenje odluka o američkoj spoljnoj politici smatraju da je bilo neprikladno da Benon, koji je poznat kao politički provokator kojie je nastojao da poremeti tradicije američke prestonice – bude u visokom odboru Bele kuće, koji raspravlja o hitnim pitanjima nacionalne bezbednosti.\nPre nego što se prošle godine pridružio Trampovoj predizbornoj kampanji, Benon je bio osnivač Brajtbarta - vebsajta za ultra-desničarske vesti, mišljenja i komentare, koji je sam opisao kao “platformu za ultra-desničare”.\nU Trampovoj direktivi takođe se nalaže da se direktor američkih obaveštajnih službi Den Kouts i načelnik Združenog generalštaba američkih oružanih snaga, general Džozef Danford ponovo uključe u sastanke najviših zvaničnika Saveta za nacionalnu bezbednost. Savetniku za unutrašnju bezbednost Tomu Bosertu dodeljena je manje značajna pozicija savetnika za bezbednost.\nTrampov savetnik na nacionalnu bezbednost H. R. Mekmaster zadužen je da utvrdi dnevni red budućih sastanaka tog saveta.


U Igokei svesni ko je favorit: "Zvezda kada igra, dobija sa 20 razlike..." - Sportske.net\nU Igokei svesni ko je favorit: "Zvezda kada igra, dobija sa 20 razlike..."\nHoće li u Laktašima ovoga puta biti drugačije?\nTomić priznao, Zvezda ima probleme, ali i obavezu protiv Igokee!Tomić priznao, Zvezda ima probleme, ali i obavezu protiv Igokee!Dva pojačanja za Igose u jednom danuPoraz nije najgore što se Zvezdi desilo u Malagi, trojica igrača moraju na pauzu!Miško potvrdio novi transfer, gledaćemo dva brata u ABA ligi, ali ne u istom klubu!\n"Kad Zvezda igra prosečno sve ekipe dobija sa 20 poena razlike, kada malo oduzmu gas dobiju sa deset razlike. Skor Zvezde dovoljno govori o njima, stručni štab odlično radi", rekao je Nikolić.\nIgokea posle 14 odigranih kola ima pet pobeda i devet poraza, dok su "Crveno-beli" i dalje bez poraza.\n"Obavešteni smo da imaju određenih problema s povredama što me ne raduje. Mi se spremamo kao da oni dolaze u punom sastavu, ali moramo znati da pojedincima koji imaju manju minutažu ovaj meč će biti velika prilika da se dokažu", rekao je Nikolić.


JLR u Americi blokira Volkswagen Grupu - Dmotion\nJLR u Americi blokira Volkswagen ...\nNova Honda CMX1100 Rebel stiže ...\nJaguar Lannd Rover sudskim putem pokušava da blokira uvoz nekih od modela Volkswagen grupe zbog sistema za terensku vožnju\nKada ne znaš kako da se boriš protiv konkurencije, a ti presavi tabak i tuži je. To upravo radi Jaguar Land Rover, koji prema informacijama koje je preneo Bloomberg, sudskim putem pokušava za blokira uvoz određenih modela Volkswagen Grupe i to po osnovi kopiranja sistema za terensku vožnju.\nJLR je od Međunarodne trgovinske komisije Amerike zatražio da blokira uvoz nekih modela Audi, Lamborghini, Porsche i Volkswagen, tvrdeći da koriste ilegalno kopirani “Terrain Response “ sistem, koji poboljšava vanterenske sposobnosti vozila. JLR je patentirao “Terrain Response” sistem i sada tvrdi da modeli Audi Q5, Q7, Q8, E-Tron, i A6 Allroad Wagon, Lamborghini Urus, Porsche Cayenne i VW Tiguan imaju iskopiran sistem, bez dozvole od strane JLR-a i bez patentnih prava na sistem.\nPrema navodu JLR-a u tužbi, njihov Terrain Response sistem pravi značaju razliku u korist pre svega modela Land Rover u odnosu na konkurenciju. Sistem je razvijen da se svojim modovima vožnje kao što su “Sand,” “Mud and Ruts,” i “Rock Crawl” koji se aktiviraju rotacionim selektorom olakša vanterensku vožnju, učini je bezbednijom, a vozilo terenski sposobnijim.\nOvo nje prva tužba JLR-a protiv VW Grupe. Još 2018. JLR je tvrdio da je Drive Dynamics sistem koji se nalazi u Bentley Bentaygi ( a samim tim i u modelima Q7, Q8, Urus i Cayenne sa kojima deli platformu) kopija Terrain Response sistema. Za sada, Bentley nije uspeo da pred sudom ospori tvrdnje JLR-a i dokaže da je sistem koji koristi originalan. Novo ročište po ovoj parnici zakazano je za februar 2021.\nZanimljivo je da JLR ne poteže pravne korake protiv Forda i Jeepa koji takođe imaju sisteme za prilagođavanje vozila terenu, što znači da je JLR svoj sistem razvio još u vreme kada je bio pod vlasništvom Forda.\nSkoro polovina britanskih vozača ignoriše lampice upozorenja\nIstraživanje sprovedeno u Velikoj Britaniji otkrilo je da njihovi vozači redovno ignorišu lampice upozorenja ...


U Gradskoj biblioteci „Karlo Bijelicki“ u Somboru, u petak 1. septembra 2017. godine, u 18 časova, biće otvorena izložba Narodne banke Srbije „Slike vremena i događaja na srpskom novcu - novac Kneževine i Kraljevine Srbije “.\nIzložba je posvećena stogodišnjici početka Prvog svetskog rata i prvi put je predstavljena javnosti povodom obeležavanja 132 godine od početka rada Privilegovane narodne banke Kraljevine Srbije, 1. jula prošle godine, kada je izložbu otvorila guverner Jorgovanka Tabaković.\nJavnost će imati priliku da pogleda bogato kulturno i istorijsko nasleđe srpske državnosti, duhovnosti i sveopšte kulture, predstavljeno kroz odabrana izdanja novca s kraja 19. i početka 20. veka, koja slikovito govore o istorijskim i društvenim okolnostima u kojima je formirana i s kojima se suočavala mlada srpska država.\nIzložba će biti otvorena za javnost od 1. do 28. septembra 2017. godine.\nViše iz ove kategorije « Somborski učenici se vratili sa nagradnog putovanja na Tari\tSaši Juhasu i Vladimiru Jerkoviću medalje na bodibilding takmičenju u Elemiru »


Više muškaraca nego žena u radnoj snazi regiona - Penzin\nRazlike u platama, u korist muškaraca, posebno su velike u strukama koje se tradicionalno smatraju „muškim“. Među takve struke spadaju tehnologija i računarske nauke.\n„Između 70 i 80 odsto diplomaca su žene u zdravstvu, manje od 40 ih je u poljoprivredi a samo između 20 i 30 odsto u oblasti inžinjerstva. Stope zaposlenosti obrazovanih žena veće su od stopa muškaraca, ali uprkos tome, oblasti nauke, tehnologije, inženjerstva i matematike i dalje ovekovečuju nefleksibilne, isključive kulture kojim dominiraju muškarci“, rekla je Majlinda Bregu, generalna sekretarka Saveta za regionalnu saradnju (RCC).\nPomoćnica generalnog sekretara i direktorka Regionalnog biroa za Evropu i Zajednicu nezavisnih država Mirjana Špoljarić Eger, rekla je da žene obavljaju samo oko 14 odsto poslova u oblasti nauke, tehnologije, inženjerstva i matematike (STEM) na Zapadnom Balkanu.\n„Slaba vidljivost žena u pomenutim oblastima jedan je od najvećih razloga koji se navode kada su u pitanju rodne razlike u stečenim diplomama u ovim oblastima, karijerama, počevši od početnih radnih mesta pa do rukovodećih, kao i osnivačima tehnoloških preduzeća“, rekla je Eger.\nSavet za regionalnu saradnju (RCC) i Razvojni program Ujedinjenih nacija (UNDP) pokrenuli su Regionalnu mrežu žena u nauci, tehnologiji, inženjerstvu i matematici (STEM). To je deo zajedničke inicijative na polju ekonomskog osnaživanja žena.\nEkonomske koristi rodne jednakosti i osnaživanja žena\nSavet za regionalnu saradnju predstavio je i istraživanje „Ekonomske koristi rodne jednakosti i osnaživanja žena u šest ekonomija Zapadnog Balkana“. Ova studija predstavlja sveobuhvatnu analizu postojeće situacije u pogledu rodne ravnopravnosti i osnaživanja žena na Zapadnom Balkanu. Deo je iste inicijative za ekonomsko osnaživanje žena. Da ne bude više više muškaraca nego žena u radnoj snazi.\nPrema zaključcima ovog istraživanja, BDP po glavi stanovništva regiona mogao bi se povećati za 1,5 odsto do 2035. godine ako vlade i privredni subjekti preduzmu koordinirane napore da se smanji rodna razlika u stopama zastupljenosti.\n.Šest ekonomija Zapadnog Balkana još uvek su daleko od rodne jednakosti. Učešće žena na srednjim i višim upravljačkim položajima iznosilo je 29 odsto 2019. godine. To je pet postotnih bodova ispod EU. Takođe, osnaživanje žena regiona ispod je proseka EU. Prosečna ocena u indeksu osnaživanja žena 2019. godine u šest zemalja Zapdanog Balkana iznosila je 52,4. Ovaj odnos je te godine u EU iznosio 80 od 100.\nPolitika piše: Plate padaju u profesijama koje „preplave“ žene\nTags:BalkanMajlinda BreguMirjana Špoljarić EgerProgram Ujedinjenih nacija za razvoj (UNDP)radna snagaSavet za regionalnu saradnju


Zakon o privremenom ureðenju isplate penzija je u primeni od novembra 2014, što je bila jedna od mera fiskalne konsolidacije.\nZamenik predsednika tog sindikata Mile Deliæ je rekao da, prema èlanu 168 Ustava Srbije, ako akt o pokretanju postupka ocene ustavnosti nekog zakona podrže poslanici Ustavni sud æe morati da ga razmatra. "Za pokretanje ovog postupa dobili smo podršku 27 poslanika koji ne pripadaju vladajuæoj koaliciji", rekao je Deliæ.\nU sluèaju da Ustavni sud oceni da je zakon kojim su smanjene penzije neustavan penzioneri æe, prema njegovim reèima, odštetu moæi da potraže preko gradjanske parnice.\nPenzioneri, njih oko stotinak pre predaje akta o oceni ustavnosti okupili su se u ponedeljak na trgu Nikole Pašiæa u Beogradu odakle su sa paraloma "Sud ustavni na popravni", "Koga štiti Ustavni sud" i "Ustavni sud je politièki", krenuli prema tom sudu.\nPoslanik Dveri Miladin Ševarliæ izjavio je na konferenciji za novinare da je 27 poslanika iz devet poslanièkih klubova potpisalo akt o pokretanju postupka za ocenu ustavnosti i zakonitosti tog zakona, jer smatraju da nije u saglasnosti sa ustavom Srbije, opštim medjunarodnim pravom i medjunardnim konvencijama.\n"Ovim aktom ne tražimo samo zaštitu penzionera kojima su smanjene penzije iznad iznosa od 25.000 dinara, nego štitimo i interese penzionera koji su ošteæeni zbog obustave uskladjivanja penzija sa rastom cena, kako je prevdijeno zakonom", rekao je on.\nPodršku inicijativi su dale poslanièke grupe Dveri, Dosta je bilo, Demokratska stranka, Srpska radikalna stranka, Klub samostalnih poslanika – poslanici Gradjanske platforme, Klub slobodnih poslanika, SDS - Narodna stranka, Pokret za spas Srbije i samostalni poslanici.\nŠef poslanièkog kluba "Nova Srbija-Pokret za spas Srbije" Sanda Raškoviæ Iviæ rekla je da grupa takodje podržava tu inicijativu, jer su penzije steèeno pravo i penzioneri su godinama odvajali novac za penzioni fond. "Oèekujemo od Ustavnog suda da se o ovome izjansi, jer je jasno da je akt neustavan i da je od otimanja dela penzija do ukidanja samo jedan korak", rekla je ona.\nPoslanik Dosta je bilo Branislav Mihajloviæ ocenio je da taj pokret od poèetka bori protiv tog zakona, koji je uništio dostojanstvo ogromnog broja penzionera Srbije.\nPoslanica Dveri Marija Janjuševiæ rekla je da æe inicijativa omoguæiti da se penzionerima vrate sredstva koja su im oteta prethodnih godina i dodala da æe se ona naroèito zalagati i za one koje su u medjuvremenu preminuli i za prava njihovih porodica.\n"Ubeðeni da æe Ustavni sud da donese pravednu odluku na osnovu ovog akta, koji æe povratiti dostojanstvo penzionerima", rekla je ona.\nZakonom o privremenom ureðivanju naèina isplate penzija od novemnra 2014. godine smanjene su penzije svim penzionerima koji primaju penziju višu od 25.000 dinara, a predstavnici vlasti ove godine najavili su da æe taj zakon biti ukinut a penzije poveæane.\n"U najavama ukidanja zakona predsednik Srbije (Aleksandar Vuèiæ) i predstavnici Vlade Srbije uopšte ne govore o ustavnoj obavezi države da ošteæenim penzionerima nadoknadi neisplaæene delove penzije pod tržišnim uslovima, tako da je veoma važna ocena ustavnosti zakona pre donošenja akta o njegovom ukidanju", navodi se u saopštenju Udruženja.\nManèester Junajted èuva vrh tabele, Fulam pretio sve do kraja\nBajern jedva, "srpskom" Ajntrahtu bod


Savetodavni komitet Saveta Evrope objavljuje izveštaj o stanju manjina na Kosovu\nU Evropskoj uniji danas naglašavaju da smenu na čelu kosovske vlade treba posmatrati kao "normalan politički proces", uz nadu da to neće imati negativnog uticaja na primenu standarda i tok pregovora o budućnosti Kosova.\nU isto vreme, Savetodavni komitet Saveta Evrope objavljuje izveštaj o stanju manjina na Kosovu - u najkraćem stvarno stanje je daleko od proklamovanih načela i normi, upozorava Komitet Saveta Evrope.\nZvaničnici Evropske unije, u reakciji na dolazak Agima Čekua na mesto novog kosovskog premijera ističu kako je reč o "normalnom političkom procesu" uobičajenom za smene na čelu vlada, s tim što se u kosovskom slučaju posebno treba obratiti pažnja da ova smena ne ide na štetu primene evropskih standarda i aktiuelnog procesa pregovora o kosovskoj budućnosti.\nNi poternica za Čekuom, raspisana od strane pravosudnih organa Srbije, na osnovu optužnice za zločine počinjene nad Srbima, se ne čini evropskim zvaničnicima "posebno važan elemenat" u ovom trenutku - za njih će od ključne važnosti biti potezi novog premijera, njegov angažman na konstruktivnom stavu Prištine u toku procesa odredjivanja statusa, dok ocenu o ratnim zločinima prepuštaju Haškom tribunalu.\nU odvojenim zbivanjima, na temu Kosova se danas oglasio i Savetodavni komitet Saveta Evrope sa izveštajem o zabrinjavajućem stanju manjina - pored ostalog, sa velikom zabrinutošću se konstatuje da je još uvek oštra netrpeljivost izmedju Albanaca i Srba, što šteti i ostalim zajednicama na Kosovu.\nKomitet upozorava da Srbi koji žive izvan područja gde su etnički kompaktni, osećaju da su njihova osnovna ljudska prava ugrožena, medju njima i pravo na slobodno kretanje i izražavanje, što u stopu prati diskriminacija i netolerancija prema pripadnicima manjina. Kada je reč o problemima "održivog povratka", naglašava se realna briga za bezbednost, problemi u vezi sa povratkom imovine, kao i, generalno, sumorna slika ekonomskog stanja i mogućnosti zapošljavanja.\nSlabašni pokušaji popravljanja prilika su suočeni sa ograničenim mogućnostima, ali i odsustvom volje lokalnih vlasti da se ozbiljnije bave problemom. Izuzetno slaba karika u gradnji kosovskog društva je sudstvo, dok postojanje paralelnih sistema obrazovanja albanske i srpske dece predstavlja veliki i dugoročan izazov pomirenju i poverenju izmedju dve zajadnice i trajno naglašava podeljenu prirodu kosovskog društva. Uz sve ovo, angažovanje UNMIKA je nedovoljno snažno i nedovoljno brzo, uz zabrinjavajuću praksu da od nekih pitanja, kao što je sudbina Aškalija i egipatske manjine, ruke dižu i UNMIK i lokalne vlasti- kaže se, pored ostalog u izveštaju Savetodavnog komiteta Saveta Evrope.


U obliku u kojem i danas posluje, „Tržnica“ je registrovana 1. aprila 1991. godine, kada je kao akcionarsko društvo postala samostalno pravno lice u kojem Društveno preduzeće „Peščara“ ima 25 posto kapitala. Tokom proteklih četvrt veka“Tržnica” se pozicionirala među pet najvećih, najrazvijenijih i infrastrukturno najbolje opremljenih pijačnih uprava u Srbiji.\nRadovi na novoj hali uveliko u toku\nAkcionarsko društvo “Tržnica” će 25-o godišnji jubilej obeležiti još jednom investicijom u razvoj. U toku je dogradnja dela druge hale na Robnoj pijaci “Mali Bajmok” i izgradnja nadstrešnice, a ovaj prostor će nakon rekonstrukcije biti opremljen rashladnim vitrinama za prodaju lako kvarljivih namirnica na plusnom režimu hlađenja, kao što su sveže živinsko meso, mlečni proizvodi, kolači, jaja i slično.\nBranislav Joka, generalni direktor\nAkcionarskog društva “Tržnica”\n- Ovu investiciju finansiramo sopstvenim sredstvima, svesni činjenice da se pijace moraju osavremenjavati i prilagođavati vremenu – kaže Branislav Joka, generalni direktor Akcionarskog društva “Tržnica”. – Cilj nam je da na ovom, sve frekventnijem prostoru Buvljaka koji je namenjen prodaji svežeg voća, povrća i drugih životnih namirnica, obezbedimo vrhunske uslove za bezbednu prodaju lako kvarljivih namirnica. Investiraćemo u pijace i u narednom periodu i biti podjednako posvećeni kako korisnicima usluga tako i kupcima.\nRadove, koji treba da budu završeni do kraja aprila, izvodi preduzeće “Gat” iz Novog Sada. Rekonstrukcija dela druge hale za prodaju prehrambenih proizvoda (mlečna hala), predstavlja jedan od glavnih investicionih projekata AD "Tržnica" u 2016. godini. Realizacija je započeta 2015. godine, kada su obezbeđene sve potrebne dozvole, a izbor izvođača radova je realizovan javnom nabavkom u januaru ove godine.\n“Tržnica je nedavno obnovila vozni park radnih mašina i vozila, sa kojma se danas pijace održavaju kvalitetnije i efikasnije.\n- Tokom protekle dve godine smo mnogo radili na rekonstrukciji i uređenju pijaca – kaže Branislav Joka. – Na Buvljaku smo, na primer, rekonstruisali fasade prve, druge i treće hale, izgradili česmu, očistili više godina zapuštene svetlarnike i krovne konstrukcije, osavremenili smo elektronsku naplatu parkiranja, pojačali video nadzor i obnovili deo kanalizacione mreže kako bi sprečili da atmosferske i podzemne vode prave problem u redovnom poslovanju ove pijace. Trudili smo se da podjednako brinemo o svim prostorima kojima upravljamo, pa smo ulagali i u zelene pijace na Paliću i Aleksandrovu.\nOd sredine 2012. godine vlasnik 70 odsto kapitala „Tržnice“ je grad Subotica, a preostalih 30 posto akcija je u vlasništvu malih akcionara, uglavnom zaposlenih i bivših zaposlenih u ovom preduzeću.\nDanas „Tržnica“ osnovnu delatnost obavlja na pet pijaca u Subotici, koje se prostiru na površini od oko 82 hiljade kvadratnih metara. To su: robna pijaca Mali Bajmok, odnosno popularni Buvljak, auto pijaca, stočna pijaca i zelene pijace Palić i Aleksandrovo.\n“Tržnica” ima 61-og zaposlenog, sarađuje sa više od 2 hiljade korisnika usluga, zanatlija, registrovanih preduzetnika i preduzeća, odnosno poljoprivrednih gazdinstava.\n“Tržnica” posluje kao društveno odgovorno preduzeće\n„Tržnica“ posluje kao društveno odgovorno preduzeće i u kontinuitetu izdvaja sredstva za aktivnosti kojima daje doprinos okruženju u kojem radi. Tokom prošle godine „Tržnica“ je donirala sredstva za rekonstrukciju ograde i sanaciju i opremanje igrališta u Velebitskoj ulici, poklonila je trambolinu Udruženju za pomoć osobama sa autizmom i pomogla jednoj materijalno ugroženoj subotičkoj porodici da adaptira kupatilo.\n- Posebnu pažnju poklanjamo javnim prostorima oko pijaca, pa je „Tržnica“ u 2015. godini rekontruisala 1.200 m2 javnog trotoara u Mesnoj zajednici Mali Bajmok, obnovila ogradu pijace na Paliću koja je javna svojina, a sadnjom 36 stabala jasena ozelenila površine uz trotoar na Robnoj pijaci Mali Bajmok – kaže Branislav Joka.


Najava, SLS - Milojević: Sparta je zabranjena tema! | BN\nNajava, SLS - Milojević: Sparta je zabranjena tema!\nCrvena zvezda počinje domaće prvenstvo utakmicom protiv Radničkog u nedelju od 19 časova.\nFudbal 23.07.2017 | 12:45\nIrtiš je u retrovizoru, Sparta na vidiku, ali realnost Crvene zvezde je Radnički iz Niša, koji na stadionu "Rajko Mitić" gostuje u nedelju uveče.\nŠef struke Vladan Milojević rekao je na konferenciji za novinare da je "Sparta - zabranjena tema".\n"Svaka utakmica je novi izazov i ne možemo da biramo kada ćemo da pružamo maksimum. Ne volim da gledam u budućnost, nego kako da uradimo ono što je ispred nas. Zato je Radnički najvažnija utakmica, da počnemo domaće prvenstvo kako treba. Ima vremena za Spartu".\nCrveno-beli su u četvrtak prebrodili drugo kolo kvalifikacija za Ligu Evrope, pobedivši predstavnika Kazahstana rezultatom 2:0.\nMilojević je najavio da će posle subotnjeg treninga biti jasnije kako će izgledati sastav za Radnički, kao i da li će se u konkurenciji naći neko od najnovijih pojačanja.\nJedini igrač koji je apsolutno van konkurencije za predstojeći meč jeste golman Filip Manojlović, koji je otputovao u Španiju i potpisao za Hetafe, a prinudno će odmarati trojica od sedmorice stranaca (Donald, Le Talek, Kanga, Ruiz, Boaći, Frimpong, Rikardinjo).\n"U ovom trenutku imamo puno stranaca i treba da rešimo koja četvorica će biti u protokolu", podsetio je Milojević na novi propis donet od strane FSS.\nPred mladim stručnjakom je u ovom periodu težak posao - uklapanje u tim igrača koji konstantno pristižu i "potera" za rezultatima u ritmu četvrtak-nedelja.\n"Realnost je da imamo mnogo prostora da napredujemo, ali utakmice su takve da ne ostavljaju prostora za eksperimentisanje. Radnički je potvrdio ambicije dovođenjem iskusnog austrijskog stručnjaka, međutim, mi smo ti koji će se na 'Marakani' pitati za konačan ishod".\nZvezda je svojevremeno imala loš običaj, da na domaćoj premijeri uvek ispusti neki bod. Ta praksa prekinuta je 2014. i 2015, ali je prošlog leta Napredak na stadionu "Rajko Mitić" izborio remi - 2:2.\nMilojević ističe da ekipa ne sme da se opterećuje tradicijom.\n"Nova je sezona, novo prvenstvo. Znamo koji su naši ciljevi, a samim tim i koji je put da ih ostvarimo. Svako drugo razmišljanje nije dobro".\nSlavoljub Srnić nepotrebno je dobio treći žuti karton u kvalifikacijama za Ligu Evrope, pa neće moći da pomogne ekipi protiv Sparte u četvrtak. Letos je Gelor Kanga na nedopustiv način isključen protiv Ludogoreca, što je Zvezdu možda koštalo jeseni u Evropi, da li u grupnoj fazi Lige šampiona ili Lige Evrope.\n"To su mladi ljudi, ali moraju da kontrolišu emocije. Ako se već dobijaju kartoni, onda to treba da bude na pravi način. Ne opravdavam te poteze, ali nemamo druge nego da razgovorom pokušamo da ih što bolje psihološki pripremimo", kaže Vladan Milojević.


Članovi OO SDA Novi Grad Sarajevo posjetili GO SDA Tuzla - Stranka Demokratske Akcije Gradski Odbor Tuzla\nČlanovi OO SDA Novi Grad Sarajevo posjetili GO SDA Tuzla\nBy admin Vijesti Komentari isključeni za Članovi OO SDA Novi Grad Sarajevo posjetili GO SDA Tuzla\nBrojna delegacija Gradskog odbora SDA Tuzla predvođena ministrom Salkom Bukvarevićem, zamjenikom predsjednika Povjereništva GO SDA Tuzla, u nedjelju 13. maja 2018. godine je bila domaćin članovima Općinskog odbora SDA Novi Grad Sarajevo.\nGosti iz Sarajeva na čelu sa Edinom Gabelom, zamjenicom Predsjedavajućeg Gradskog vijeća Grada Sarajeva i ujedno predsjednicom Asocijacije žena SDA Kantona Sarajevo, prethodno su tog dana posjetili Gradačac i Srebrenik gdje su obišli znamenitosti ovih bh gradova. U Tuzlu su stigli da odaju počast ubijenoj mladosti u masakru na Kapiji i da polože cvijeće na mjesto stradanja.\nUz ministra Bukvarevića dočekali su ih članovi Povjereništva Gradskog odbora SDA Tuzla i rukovodstva Asocijacije žena, Asocijacije mladih i Asocijacije ” Fatma”.\nMinistar Bukvarević je okupljene podsjetio da je 25.maja 1995. godine od granate ispaljene sa položaja tzv. Vojske Republike Srpske na Ozrenu ubijena 71 mlada osoba na Kapiji, a preko 150 je teško i lakše ranjeno te da je prosječna dob ubijenih i ranjenih bila je 23 godine. Održao je kratak historijski čas o ratnim dejstvima na ovom području od 1992.-1995. godine i o herojskoj odbrani ovog dijela Bosne i Hercegovine.


LSV: Dokle će Vojvodina plaćati NIS-u za svoje geotermalne izvore | Autonomija\nLSV: Dokle će Vojvodina plaćati NIS-u za svoje geotermalne izvore\nZašto je NIS jači od države?\nLiga socijaldemokrata Vojvodine (LSV) pozvala je danas Ministarstvo rudarstva i energetike Srbije da javnosti tačno predoči da li i šta konkretno preduzima u vezi sa činjenicom da Naftna industrija Srbije (NIS), kao kompanija sa većinskim ruskim vlasništvom, suvereno raspolaže sa 78 geotermalnih izvora u Vojvodini, nad kojima je pravo eksploatacije imao nekadašnji vojvođanski Naftagas.\n“To znači da NIS diktira cenu vode koju su vojvođanske banje prinuđene da kupuju od njega, čime im otežava da budu konkurentne sa banjama u Mađarskoj i Hrvatskoj”, naveo je LSV u saopštenju za javnost koje je potpisala članica Predsedništva stranke Maja Sedlarević.\nPrema njenim rečima, Grad Beograd koji upravlja svojim geotermalnim izvorima već greje nekih 200 objekata korišćenjem ovog obnovljivog izvora energije, dok vojvođanske lokalne samouprave koje to budu htele, a nalaze se na nekom od eksploatacionih polja koja pripadaju NIS-u, moraju da traže mišljenje i saglasnost da bi mogli da istražuju i koriste taj resurs, a NIS može da im to ne dozvoli.\n“To onda znači da je NIS jači od države”, ocenila je Maja Sedlarević i dodala da je paradoks tim veći jer su svojevremeno istražni radovi za te bušotine finansirani iz Fonda rudnog blaga i budžeta AP Vojvodine.\n“Teško da bi, mimo Republike Srbije, neka zemlja ćutke gledala kako neko naplaćuje upotrebu njenih geotermalnih voda njenim banjama ili dozvoljavala da strana kompanija odlučuje hoće li dozvoliti njenim opštinama da koriste geotermalni resurs”, navela je Maja Sedlarević.\nDodala je da vojvođanskim lokalnim samoupravama i banjama mora biti omogućeno da koriste geotermalne izvore bez naknade, što je još jedan razlog za reviziju Energetskog sporazuma sa Ruskom Federacijom.


» EU info kutak u Nišu obeležio Dečiju nedelju\nPričom o Galeriji savremene likovne umetnosti (GSLU) i obilaskom izložbene postavke u Paviljonu niške Tvrđave, EU info kutak Niš i Galerija SLU obeležili su Dečiju nedelju. Polaznici kreativnih radionica EU info kutka imali su priliku da od direktorke GSLU Emilije Ćoćić Bilić saznaju koji sve prostori pripadaju GSLU, kako izgleda radni dan kustosa galerije i dobiju više informacija o radu i dostignućima ove gradske institucije kulture.\nOvo je bila i prilika za pokretanje serije onlajn kreativnih emisijaza decu koju će realizovati EU info kutak kako bismo približili evropsku kulturu i vrednosti mladima kroz promovisanje zajedničke kulture i nasleđa Srbije i Evrope.\nTokom svake emisije deca će se upoznati sa različitim oblastima poput umetnosti, arhitekture, poezije i muzike, kroz edukativni i stvaralački deo.\nDečija nedelja se svake godine održava u oktobru, sa ciljem skretanja pažnje javnosti na decu i mlade, na dete kao nosioca prava, na potrebe dece u porodici, društvu i lokalnoj zajednici, na njihovo pravo da odrastaju u što boljim uslovima, na jednake šanse za razvoj i ostvarenje potencijala. Osnovni dokument za planiranje i realizaciju aktivnosti u toku Dečije nedelje je Konvencija o pravima deteta Ujedinjenih nacija usvojena 1989. godine.


Serijal biznis događaja o američkoj poslovnoj kulturi sa Aleksom Paunićem: Kako doći do svog prvog klijenta u SAD-u? - Preduzmi ideju\nNastavljamo sa Tesla Nation događajima u organizaciji Startit-a, namenjenim za promociju potencijala partnerstva između preduzetnika i profesionalaca sa razvijenih tržišta i Srbije.\nOvi događaji će imati za cilj povećanje šansi za uspeh inovativnih proizvoda iz Srbije na globalnom tržištu kroz deljenje primera dobre prakse sa razvijenih tržišta.\nNa prethodnom predavanju je Aleks Paunić, suosnivač i izvršni direktor kompanije PreCog Security govorio o razlici u poslovnim pristupima između Srbije i Amerike, i kako otpočeti pripreme za širenje na američko tržište.\nNa sledećem onlajn događaju, koji će biti održan 11. januara u 17 časova, Aleks će govoriti o tome Kako doći do prvog klijenta u SAD-u. Biće reči o geografskoj strukturi američke industrije, kako amerikanizovati svoj brend, kako formulisati prodajne poruke i napraviti poslovnu strategiju za američko tržište. Pored toga, Aleks će se osvrnuti i na brojne dileme, poput da li prodavati direktno ili uz pomoć partnera, kako treba da izgleda prodajni ciklus, i još mnogo toga.\nOvaj događaj je namenjen domaćim preduzetnicima i osnivačima, poslovnim rukovodiocima, tehnološkim profesionalcima i startapima.\nAleks je suosnivač i izvršni direktor kompanije PreCog Security. Svojih 15 godina iskustva u oblasti sajber bezbednosti i upravljanju distribucijom stekao je radom u kompanijama MX Logic, Intel i McAfee. Upravljao je distributivnim kanalom od 100+ miliona dolara sa globalnim distributerom Tech Data sa Floride i izgradio bezbednosnu praksu preduzeća za nacionalne i SMB preprodavce sa dodatom vrednošću (VAR). Tokom ovog perioda, Alex je radio sa rukovodiocima Fortune 100 na razvoju softvera, oblaka i SaaS platformi. Upoznao je i sarađivao sa Dejvidom O’Berijem dok su obojica radili u McAfee-u i Intelu.\nAleks je strastveni pristalica neprofitnih programa i dobio je priznanje Kluba dečaka i devojčica okruga Pinelas u Tampa Beju, na Floridi za programe digitalne bezbednosti za decu. Takođe je član mentorskog programa New Gen-Tech „Connect-IT 360“ sa Pinellas Education fondacijom u Tampa Beju na Floridi.\nOnline događaj će se održati 11. januara u 17 časova.\n*Ovaj događaj je omogućen zahvaljujući podršci američkog naroda preko Američke agencije za međunarodni razvoj (USAID). Za sadržaj ovog događaja odgovoran je Startit i ne odražava nužno stavove USAID-a ili Vlade Sjedinjenih Država.\nPreduzetničke priče — Ivan Bjelajac i Mališa Pušonja: „Kako smo sastavili tim za beskonačnu igru”\nPreduzetničke priče — Mihajlo Nikodijević: “Kako smo za samo 6 meseci uspeli da lansiramo proizvod na internacionalno tržište”


"Žene sve jače, nema povratka patrijarhata"\nNema povratka patrijarhata, jer žene postaju sve jače, ocenio je u Brčkom akademik Vladeta Jerotić.\nradio-brcko.co.ba 1 komentar\n"Posle tuče ostalo je više razbijenih stakala na parkiranim automobilima, razbacane boce po magistralnom putu Brčko - Bijeljina, ali i više razbijenih glava kod zavađenih navijačkih grupa"...\nSrbi nisu dali svatovima da prođu dok ne sklone hrvatsku zastavu\nProlazak hrvatskih svatova u subotu u Brčkom onemogućili su pripadnici srpske nacionalnosti tražeći da sklone zastave akožele da nastave put, tvrde hrvatski mediji.\nNovosađanka poginula kod Brčkog\nBorka Krivokuća (58) iz Novog Sada poginula je u saobraćajnoj nesreći koja se dogodila u nedelju u mestu Gredice, na istočnom izlazu iz Brčkog.\nPolicajac: Karadžić podržavao borbu protiv paravojski\nDevojčicu "ćapila" zmija za ruku\nMoniki Karan-Ilić četiri godine robije za ratni zločin\nOsnovni sud u Brčko distriktu proglasio je Moniku Karan-Ilić krivom za zločine počinjene u brčanskom logoru Luka i Stanici javne bezbednosti i osudio je na četiri godina zatvora.\n"Muslimani i Hrvati nisu proterivani iz Brčkog"\nU nastavku suđenja Radovanu Karadžiću u Tribunalu u Hagu, svedok odbrane Obren Marković izjavio je danas da su paravojne snage iz Srbije iskoristile "anarhiju" u Brčkom u proleće 1992. i...\n"Tata, nemoj plakati ako umrem. Umrle su mama i seka"\nBolest i nemaština prate u stopu dečaka Elvedina Deronjića iz naselja Palanka kod Brčkog. Ovaj mali borac rođen je bez jednog bubrega, a drugi je otkazao. Uz sve to, lekari su mu...\nBrčko: Ukraden most od nekoliko tona\nMost od gvožđa preko potoka Zovičica, težak nekoliko tona, ukraden je prošle noći u Brčkom.


UNDP u Bosni i Hercegovini je raspisao javni poziv za podnošenje prijava za bespovratna sredstva u okviru druge faze projekta Via Dinarica.\nPoziv se odnosi na dvije prioritetne oblasti, i to jačanje procesa proizvodnje i prerade proizvoda u cilju uključivanja domaćih, tradicionalnih proizvoda (prehrambeni proizvodi, rukotvorine i suveniri) u turističku ponudu duž staza Via Dinarice unutar sljedećih jedinica lokalne samouprave: Bosanski Petrovac, Centar Sarajevo, Gacko, Jablanica, Kalinovik, Konjic, Mostar, Mrkonjić Grad, Posušje, Prijedor, Prozor-Rama, Ravno, Rudo, Sokolac, Stolac, Teslić, Tomislavgrad i Trebinje.\nDruga prioritetna oblast je jačanje prodajnih mjesta u cilju uključivanja domaćih, tradicionalnih proizvoda u turističku ponudu duž staza Via Dinarice unutar sljedećih jedinica lokalne samouprave: Konjic, Mostar, Prijedor, Sarajevo i Trebinje.\nPozivaju se svi zainteresirani i kvalifikovani potencijalni podnosioci prijava, koja žele sudjelovati u ovoj aktivnosti projekta, da dostave svoje prijedloge projekata, uključujući i svu prateću dokumentaciju, najkasnije do 7. aprila 2021. godine do 16:00 sati.\nViše detalja pogledajte na sajtu UNDP-a.


Početna/BIZNIS/Vebinar: COVID REstart – Obrazovanje u digitalno doba\nSana Life 9. juna 2020.\tBIZNIS, KATEDRA, ZANIMLJIVOSTI Ostavite komentar\nKoji su efekti i kako dalje raditi? O ovim i drugim važnim temama u vezi sa obrazovanjem razgovaramo na novom vebinaru u okviru serijala „COVID Restart“ koji će biti održan u sredu, 10. juna od 18 sati.\nCovid-19 doneo je niz izazova za obrazovni sistem i hitra adaptacija bila je neophodna. Iskustvo drugog polugodišta, kada je nastava održavana onlajn ili u nekom obliku učenja na daljinu, donela nam je uvid u nove mogućnosti za obrazovanje na svim nivoima.\nKako su novim okolnostima pristupili nastavnici, a kako učenici i šta možemo da zaključimo i iskoristimo kao dobre ideje za naredni period? Šta je samostalno učenje i istraživanje donelo učenicima? Kako su se snašli učenici sa nejednakim pristupom internetu ili bez odgovarajućeg okruženja potrebnog za učenje? Školski raspust počinje, ali o nekim pitanjima razmišljamo i pre septembra.\nTokom vebinara ćemo pokušati da povedemo diskusiju o lekcijama koje smo svi zajedno naučili, kao i o budućnosti obrazovnog sistema uopšte.\nNa vebinaru učestvuju:\n• Katarina Aleksić, Zavod za vrednovanje kvaliteta obrazovanja i vaspitanja\n• dr Marijan Mišić, direktor Gimnazije “Svetozar Marković”, Niš\n• Stefanija Lukić, start – up “Just smart”/Shtreber.com\n• Video poruka: Božidar Nikolić, Asocijacija pedagoških asistenata, Kragujevac\nCiklus vebinara u serijalu „COVID Restart“ pokrenula je i realizuje EU info mreža u Srbiji, sa ciljem da otvorimo razgovor o važnim promenama koje je izazvala pandemija, uvidimo koje su pouke i analiziramo na koji način možemo unaprediti rad i svakodnevne aktivnosti svih nas u budućnosti.\nLink za prijavu na vebinar Obrazovanje u digitalno doba: https://euinfo.civicatalyst.org/obrazovanje\nOznakedeca digitalno doba obrazovanje onlajn predavači učenici vebinar\nPrethodni Obeležena slava Sveta Trojica u surduličkom selu Bacijevce\nSledeći Obrazovanje odraslih i osetljivih grupa je preduslov napretka


Džaferi traži da mu se omogući da radi kao predsjednik Sobranja\nTalat Džaferi, arhivska fotografija\nNovozabrani predsjednik makedonskog parlamenta Talat Džaferi zatražio je pismeno od generalnog sekretara Sobranja da skupštinska administracija omogući da to zakonodavno tijelo počne ponovno funkcionirati sa njim kao novim predsjednikom.\nPoslanici VMRO DPMNE koji osporavaju izbor poslanika stranke DUI Talata Džaferija kojeg je izabrala parlamentarna većina za predsjednika makedonskog parlamenta, okupili su se u kabinetu predsjednika Sobranja, zajedno sa predsjedavajućim konstitutivne sjednice Trajkom Veljanvskim.\nPoslanik VMRO DPMNE Antonio Milošoski je preko svog Facebooka profila poručio da Makedoniji "nije potreban nelegalni predsjednik Sobranja, nelegalna vlada i stvaranje paralelnih institucije, koje mogu da izazovu štetne i nepopravljive posljedice".\nPoslanik i visoki funcioner DUI Artan Grubi je izjavio da nisu točne informacije koje su objavili pojedini mediji, da poslanici VMRO DPMNE "živim štitom ne dozvoljavaju novom skupštinskom predsjednikuda uđeu svoj cabinet".\nGrubi je istakao da poslanici parlamantarne većine, zajedno sa predsjednikom Talatom Džaferijem, obavljaju svoje administrativne obaveze.\nNovi predsjednik Sobranja Talat Džaferi je jutros došao na posao u parlament, nakon što je jučer, poslije prvog službenog sastankana toj funkciji sa visokim funcionerom State depratmneta Hojt BrianomJiem, rekao da će već u utorak pokušati da Sobranje "stavi u funkciju normalnog rada".


STOP kriminalu i korupciji - Печат - Лист слободне Србије\nПочетна/Друштво/STOP kriminalu i korupciji\nУгљеша Мрдић 30/06/2011\tДруштво 1. коментар\nPlatforma SNS-a podrazumeva reforme u oblastima državne uprave i politike, kao i posebne metode, vrednosti i ciljeve za borbu protiv korupcije\nJedna od potvrda medijskog mraka u Srbiji je da je od očiju javnosti sakriveno predstavljanje platforme za borbu protiv organizovanog kriminala i korupcije, koju je predstavila najjača stranka u Srbiji – Srpska napredna stranka (SNS).\nPredstavnici SNS-a su prošlog četvrtka poručili da je osnov za odlučno suprotstavljanje tim krivičnim delima politička volja koje u Srbiji do sada nije bilo. Platforma SNS-a podrazumeva reforme u oblastima državne uprave i politike, kao i posebne metode, vrednosti i ciljeve za borbu protiv korupcije.\nPredsednik SNS-a Tomislav Nikolić istakao je da je korupcija dobila enormne dimenzije. „Prodrla je u sve službe, institucije i ustanove, ušla je u sve pore društva koje ubrzano truli pred našim očima. Osnovni preduslov za razvijanje mita i podmićivanja je sadržan u jednoj reči – bezakonje. Onoga trenutka kada su naša država i njene institucije počele da slabe i propadaju, a vlast pojedinca da se uzdiže iznad njih, korupcija je stupila na scenu brzinom svetlosti. Sudstvo, zdravstvo, prosveta, a posebno privatizacija i privreda, potpali su pod uticaj organizovane korupcije. Nastala je simbioza normalnih i patoloških pojava, nikada nije ni otpočela borba protiv udruženih snaga korupcije, svi sarađuju na istom poslu. To je stanje koje se uslovno može nazvati kleptokratijom. Svi uticajni faktori društva udružili su se u krađi javnog dobra, stvorili su lopovsku oligarhiju. Korupcija je poput raka, kad jednom sraste sa društvom počne da raste, širi se i pruža pipke ka svim sferama života razarajući tkivo na kojem naše društvo počiva“, rekao je Nikolić.\nČlan Glavnog odbora SNS-a Marko Đurić rekao je predstavljajući platformu da ona podrazumeva reformu pravosuđa, zakonske regulative, organa i službi bezbednosti, sistema javnih nabavki i stvaranje profesionalne državne uprave.\nPrema njegovim rečima, SNS će se zalagati za politiku nulte tolerancije prema svim oblastima kriminala i korupcije, zajedničko delovanje građana i državnih organa, partnerstvo sa drugima u svetu, transparentnost u radu i za politiku odrešenih ruku i pomoći profesionalcima.\nMetodi kojima će to biti postignuto su izgradnja institucionalnih kapaciteta, ulaganje u materijalne resurse, oduzimanje nelegalno stečene imovine, jačanje saradnje na državnom i međunarodnom nivou, kao i donošenje novih i sprovođenje postojećih strategija za pojedinačne grane organizovanog kriminala.\nOsnovni cilj SNS-a u toj sferi, rekao je on, jeste stvaranje Srbije koja je sigurna kuća za sve njene građane. Ciljevi SNS-a su eliminisanje koruptivnog odnosa između kriminala i politike i uklanjanje Srbije sa mape tranzitnih ruta za trgovinu narkoticima.\nPredstavnik „Transparensi internešenala“ iz Amerike Bredford Džonson rekao je da je osnova za borbu protiv korupcije, i na nižem i na najvišem nivou, politička volja.\nNaveo je da je zakonska regulativa u Srbiji dobra i da su postojeći zakonski okviri adekvatni, ali da je problem u sprovođenju tih propisa.\nNjegov saradnik i bivši direktor NDI iz Moskve Greg Mindžek rekao je da je u svim zemljama sveta korupcija posledica neefikasne vlade.\n„Skoro svi u Srbiji, a svakako i van Srbije, svesni su nivoa korupcije koji prožima celo društvo. I pošto sam imao iskustva i radio i u Albaniji, i u Bosni, i u Srbiji i u bivšim državama Sovjetskog Saveza, mogu reći da sam iznenađen da su ovako niske cifre. Moj je cilj da nađem 11 posto ljudi koji misle da nema korupcije u Srbiji. Želim da budem grubo iskren danas i da kažem da ne verujem da postoje razlozi, da neko može da tvrdi da ima potrebe za korupcijom u ovom društvu. I ta energetska studija pokazala je da nema nikakve veze između genetskog koda Srba i korupcije. Duboko sam uveren da srpski narod ne mora da toleriše ovaj nivo korupcije“, naveo je Mindžek.\nPotpredsednik SNS-a Jorgovanka Tabaković ukazala je na to da su javne nabavke jedan od osnovnih problema iz kojih se stvara korupcija i da bi trebalo promeniti postojeću regulativu kako bi se suzbila. Ona je pozvala Vladu Srbije da usvoji izmene Zakona o javnim nabavkama koje je predložila SNS, kako bi se otklonile slabosti postojećih zakona koje omogućavaju zloupotrebe tog procesa.\nGDE JE 50 MILIJARDI EVRA?\nČlan Predsedništva SNS-a Zorana Mihajlović Milanović govorila je o tome šta se desilo sa Srbijom u ovih 10 godina samo u sektoru energetike.\n„Preko 20 milijardi evra je ušlo u ovaj sektor ili kroz donacije, ili meke kredite, ili kredite. Rast cena energenata je bio, električne energije 600 odsto, derivata 500, gasa 450. Znači, ostvareni su prihodi po tom osnovu. Godišnje je Srbija izgubila gotovo 1,5 milijardi evra zato što nije izgradila nove elektrane. A posle toga, pošto nismo izgradili nove elektrane jer je neko odlučio da ih ne gradimo, Srbija je morala da uvozi energiju. Pa kad je uvozila energiju, onda je prosečno godišnje davala oko tri milijarde evra upravo za uvoz energije i energenata. Sve zajedno kad se sabere, računica kaže da je za 10 godina otišlo 50 milijardi evra iz energetskog sektora. Nema novih elektrana, nema novih infrastrukturnih objekata“, istakla je Milanovićeva.\nPredstavljanju platforme prisustvovali su predstavnici diplomatskog kora, međunarodnih institucija, lider Nove Srbije Velimir Ilić i predsednik Pokreta socijalista Aleksandar Vulin.\nNa kraju možemo zaključiti da je uzrok svega navedenog teška sistemska korupcija. Posledice po nas su teške, ne samo u ovoj godini, nego i u godinama koje budu dolazile.\n16/07/2012 у 20:59\nnema nista od toga i Tomi ne treba verovati,on ni svoje redove nije ocistio od kriminalaca pa kad nece da cisti naprednu stranku nece ni Srbiju,sve je to sarena laza,njegovi kadrovi u zdravstvu su meta raznih istraga,zato su se i uclanili kod njega a on ih stiti


Na Gradskom stadionu ništa novo i dobro: "Kozara" ubojita na domaćem terenu · gradski.online\nNa Gradskom stadionu ništa novo i dobro: “Kozara” ubojita na domaćem terenu\nKIKINDA- Fudbaleri OFK “Kikinde 1909” doživeli su poraz na Gradskom stadionu u utakmici 22. kola Vojvođanske fudbalske lige- istok. Kikinđani su poraženi sa 4:1 od “Vojvodine 1928” iz Perleza. Izvesno je da im, a još nekoliko timova, predstoji grčevita borba za opstanak. Strelac jedinog gola za kikindski tim bio je Danilo Vukobrat:\n– Mi smo se pre početka utakmice dodatno pripremali jer smo znali da će ovo biti teška partija u kojoj je gostujuća ekipa bila favorit. Oni su iskoristili svoju šansu, bili su bolji od nas.\nSada se okrećemo narednim utakmicama koje nas očekuju. Moramo da dobijemo sve utakmice na svom terenu ako planiramo da ostanemo u ligi. Zaista se nadam da ćemo uspeti to i da realizujemo- rekao je Marko Vukobrat, sekretar kluba.\nŽAK je golom Ognjena Maleša slavio na gostovanju u Novom Bečeju protiv “Jedinstva” sa 1:0 i tako se distancirao od “fenjeraša”. Pobedu su ostvarili i fudbaleri “Kozare”. Lider na tabeli je pred domaćom publikom slavio sa 7:2 protiv, već skoro prežaljenog, “Proletera” iz Banatskog Karlovca. Najviše se istakao Dejan Ivanović, koji je postigao tri gola, a Stevan Zeljković, Milan Misić, Milan Bunić i Marko Zečević po jednom su bili precizni.\n“Kozara” je tako nastavila dominaciju u prvenstvu i još je jedan korak bliže Srpskoj ligi. Velikoselci sledećeg vikenda putuju u Belu Crkvu na utakmicu protiv BAK-a. OFK “Kikinda 1909” imaće teško gostovanje protiv “Jedinstva” u Banatskom Karađorđevu, dok ŽAK dočekuje “Begej” iz Žitišta.\nPrethodnoUskoro 12. “Serbia Fashion Week”: Brojna iznenađenja za modne sladokusce


Susreti mladih socijalista, 300 učesnika iz svih odbora – mojKontakt portal – Radio Televizija Kontakt\nPredsjednik Socijalističke partije Petar Đokić otvorio je u petak naveče u Trebinju Susrete mladih socijalista Republike Srpske i poručio da je programski cilj ove stranke da u Srpskoj stvori jaku osnovu za što veće angažovanje mladih u političkim procesima.\nĐokić je na skupu, kojem je prisustvovalo 300 mladih iz svih opštinskih i gradskih odbora SP-a, istakao važnost angažovanosti mladih u društvenom životu Republike Srpske, ali i u okviru partije, te dodao da omladina treba da bude kreator budućnosti.\n“Budućnost pripada mladima i moramo sve da učinimo da to i osjete u ovom trenutku”, rekao je Đokić.\nOn je istakao da Socijalistička partija svojim aktivnostima kreira prostor u kome mladi mogu da djeluju, da budu nosioci sadržajnih aktivnosti i kreatori politika, posebno onih koje njima najviše odgovaraju.\n“Mladim ljudima treba sigurnost za budućnost, da se razvijaju, obrazuju, zapošljavaju”, rekao je Đokić, ističući da je SP podmlađena u kadrovskoj strukturi.\nPredsjednik Aktiva mladih SP-a Davor Strika kaže da ovaj aktiv nastavlja da sprovodi aktivnosti s ciljem poboljšanja položaja mladih u cijeloj Republici Srpskoj.\nOn naglašava da su mladi SP-a dovoljno uključeni u društvenopolitički život, ali da to može i bolje.\n“Uvijek od naših funkcionera tražimo da daju još više šanse mladim ljudima i do sada smo po tom pitanju imali sluha od rukovodstva SP-a”, rekao je Strika i naglasio da su zadovoljni saradnjom sa Vladom Srpske i resornim ministarstvima.\nPrema njegovim riječima, mladi smatraju da treba da budu protagonisti društvenih promjena i da rade na tome da i oni i cijela Republika žive bolje.\nStrika je ocijenio da je trodnevni skup Susreti mladih socijalista prilika da se mladi iz cijele Republike Srpske upoznaju, druže i razmjenjuju ideje.


Prijedor - Srpskainfo\nkultura 14 minuta\nU Galeriji "Sreten Stojanović" u Prijedoru sinoć je otvorena izložba Božidara Mandića pod nazivom "Ton poslije tišine".\nU Ulici Slavka Rodića u Prijedoru večeras se dogodila teška saobraćajna nezgoda,\nGodinama unazad, Sberbank a.d. Banja Luka se trudi da kroz angažmane na projektima društveno odgovornog poslovanja pruži podršku lokalnim zajednicama, te je i ovom prilikom učestvovala u nabavci smart televizora prilikom opremanja Osnovne škole “Petar Kočić” iz Prijedora.\nU školama na području grada Prijedora 17 učenika i pet nastavnika pozitivno je na virus korona, a 37 učenika i jedan nastavnik su u izolaciji zbog kontakta sa zaraženima, saopšteno je danas nakon sjednice Štaba za vanredne situacije grada Prijedora.\nPredsjednici prijedorskih odbora SNSD i DNS Saša Bursać i Goran Predojević izjavili su danas da će za predstojeće izbore za gradonačelnika Prijedora nastojati obezbijediti podršku političkih partnera i da će tek nakon toga odrediti kandidata za ovu funkciju.\nSavez penzionera i potomaka daje podršku DNS da predloži kandidata za gradonačelnika Prijedora\nPredsjednik Saveza penzionera i potomaka, Dragutin Ilić je rekao da Savez penzionera i potomaka daje punu podršku Demokratskom narodnom savezu da predloži svog kandidata za gradonačelnika Prijedora.\nNakon niza skandala CIK odlučio: Prijevremeni izbori za gradonačelnika Prijedora 12. decembra\nPrijevremeni izbori za gradonačelnika Prijedora biće održani 12. decembra, odlučila je danas Centralna izborna komisija (CIK) BiH.\nU Prijedoru danas počinje isplata sredstava privrednim subjektima za ublažavanje posljedica izazvanih pandemijom virusa korona za šta je u budžetu grada za ovu godinu predviđeno 200.000 KM, izjavio je danas vršilac dužnosti načelnika gradskog Odjeljenja za privredu i preduzetništvo Rade Rosić.\nOčekujem od opozicionih stranaka da ne istrčavaju i ne vrše samoreklamiranje svojih kandidata za izbore u Prijedoru, jer to može otići u pogrešnom pravcu.\nPolicijska uprava Prijedor podnijela je izvještaj protiv N.M. iz Prijedora zbog sumnje da je izvršio pronevjeru "tešku" 167.000 maraka.\nPriča o Svetozaru P. (64) iz sela kod Koceljeve koji je napao policiju krstom koji je napravio za svoju nevjenčanu suprugu Leposavu P. (64) koja nije preminula odjeknula je Srbijom, a i dalje nije baš najjasnije šta se dogodilo.\n„Održiva udruženja za jaku zajednicu” Projekat okončan prijedlozima mladih za unapređenje života\nPoslije šest mjeseci pripremnog rada na inicijativama koje odgovaraju na potrebe mladih, ali i ostalih građana Prijedora, projekat „Održiva udruženja za jaku zajednicu” okončan je predstavljanjem prijedloga mladih za unapređenje života u lokalnoj zajednici na mini Sajmu održanom u srijedu u Prijedoru.


Tofu sirov, sertifikovan organski Vakame alge\nZačini Za makrobiotičku ishranu Za čišćenje organizma i detoksikaciju Za regulaciju varenja Protiv prehlada i gripa\nMuso, Japan, makrobiotika i organski proizvodi\nPogledajte sve Muso proizvode\nUmeboši sirće nastaje postupkom prirodne fermentacije umeboši šljiva. U vidu slanog začina može da se dodaje u jela od žitarica, mahunarki, može da se koristi za pripremu umaka ili za pravljenje lekovitih makrobiotičkih napitaka. Umeboši šljiva je bogata kalcijumom, gvožđem, fosforom, kalijumom i vitaminima B1 i B2. Sadrži veliku količinu limunske kiseline, koja sadrži više vitamina C nego limun. Limunska kiselina pomaže rad jetre i uklanjanje masnoća iz jetre i na taj način doprinosi detoksikaciji organizma. Prirodni enzimi koje umeboši sirće sadrži pomažu rad želuca i varenje u celini. Fermentisani umeboši proizvodi doprinose održavanju pH vrednosti organizma, ukoliko je organizam previše izložen kiselim produktima metabolizma. Takođe, povećava otpornost organizma na grip i prehlade, i ublažava mučninu, uključujući i putnu. Ovo sirće proizvod je renomirane japanske kompanije Muso koja proizvodi makrobiotičke artikle na tradicionalan, vekovima isproban način.


Prve intervencije borskih komunalaca – RADIO TELEVIZIJA BOR\nPrve intervencije borskih komunalaca\nBOR-Borski komunalci su, nakon kratkotrajnog snega, od jutros posipali so na trotoare i glavne saobraćajnice u Boru i na određene deonice prema selima. Situacija nije bila problematična za zaposlene u javno komunalnom preduzeću, jer je sneg u ranim jutarnjim satima pao samo u pola grada i na nekim putnim pravcima prema selima i nije formirao deblji pokrivač.\n„Borski komunalci su posipali so na trotoare i glavne saobraćajnice u Boru,a ekipa je intervenisala i na putu Nestorov potok- Šarbanovac. Neuobičajeno je da se sneg zabeleo samo u nekim delovima grada i na pojedinim sobraćajnicima prema selima. Jedini problem može da bude magla i niska temperatura koja se najavljuje, ali ekipe su na terenu i u stalnoj pripravnosti tako da se ne očekuju veći zastoji u saobraćaju“, rekao je Dalibor Orsovanović, direktor Javno komunalnog preduzeća „Treći oktobar“ u Boru.\nU čišćenju grada učestvovalo je pet vozila, a nakon prve provere ispravnosti mehanizacije ove zime, izvesno je da su borski komunalci spremni i za veće izazove. Na zalihama javno komunalnog preduzeća „Treći oktobar“ u Boru ima oko 900 tona soli i 500 kubika agregata.\nTags: borski komunalci, ispravnost mehanizacije, jkp treći oktobar, prvi sneg, so\nPrevious Nema troškova za građane zbog novih imena ulica\nNext Dvostruko više sredstava za informisanje u opštini Majdanpek


Maja Bobić: Status kandidata u 2011. nerealan | EurActiv Srbija\nMaja Bobić: Status kandidata u 2011. nerealan\nObjavljeno : 09.02.2011.\t Tweet\nNije realno očekivati da Srbija do kraja godine ispuni sve uslove za sticanje statusa kandidata, ocenila je 9. februara generalna sekretarka Evropskog pokreta u Srbiji Maja Bobić. Ona je za EurAktiv kazala da misli da Srbija "uprkos dobroj volji i kapacitetima koji postoje" neće uspeti na vreme da odgovori na primedbe i probleme koji su utvrđeni u Izveštaju o napretku za 2010. godinu i prethodnim izveštajima Evropske komisije.\nPrema njenoj oceni, 2011. godina je "tehnički i administrativno" nerealan rok za dobijanje statusa kandidata i datuma za pregovore, a dodatni problem može biti i saradnja sa Haškim tribunalom.\n"Mislim da će ocena saradnje sa Haškim tribunalom biti mnogo konkretnija do kraja godine u smislu da ćemo znati da puna saradnja znači i hapšenje i izručivanje, a ne samo stepen saradnje sa organima Haškog tribunala", kazala je ona.\nCilj srpskih vlasti je da ove godine Srbija dobije status kandndata za članstvo u EU , a u najboljem slučaju i datum za početak pregovora. Srbija je zahtev za dobijanje statusa kandidata podnela 22. decembra 2009. godine, a Savet ministara EU je 25. oktobra 2010. godine zatražio od Evropske komisije da izradi mišljenje o kandidaturi Srbije.\nKomisija će, kako se očekuje, tokom jeseni objaviti mišljenje na osnovu Upitnika na koji su srpske vlasti odgovorile i na osnovu nalaza ekspertskih grupa koje će posećivati Srbiju. Nakon mišljenja komisije, status kandidata odobravaju lideri zemalja članica.\nMaja Bobić je rekla da treba imati u vidu da je 2011. godina predizborna godina u Srbiji i ocenila da bi EU eventualno mogla da pokaže "neku osetljivost" prema Srbiji u tom periodu i dinamici kojom će nastaviti da se kreće ka EU.\nBobić je rekla da se politička elita u Srbiji deklarativno zalaže za pristupanje EU, ali da je veoma važan pokazatelj opredeljenosti i vlasti i opozicije za put ka EU to kako se u praksi ispunjavaju evropski kriterijumi. "U ispunjavanju kriterijuma, i to onih koji su najosetljiviji i naproblematičniji možda za neke interesne grupe u Srbiji, kao što su neke ekonomske ili kriminalne grupe, imate najmanje uspeha", kazala je ona.\n"To su borba protiv kriminala, korupcije, pitanja koja su u interesu svih građana Srbije i koja bi trebalo da budu prioritet svake vlade bez obzira na članstvo u EU, ali očigledno ima dosta političkih i nekih drugih grupa kojima to nije u interesu, koji su gubitnici tog procesa za razliku od građana Srbije i to mislim da je najveći izazov za našu političku elitu", kazala je ona.


Sve više muzeja istorije Afroamerikanaca\nZainteresovanost za istoriju Afroamerikanaca sve je veća među pripadnicima svih rasa, pa je tako februar, inače mesec crnačke istorije, idealno vreme da se širom Sjedinjenih Država otvore muzeji, koji će se baviti tom tematikom.\nNa 50. godišnjicu jednog od događaja koji su obeležili istoriju Afroamerikanaca, otvorena su vrata restorana u kojem se 1960. odigrao čuveni protest za građanska prava. Ovaj muzej odaje poštu svima koji se bore za rasnu jednakost u Sjedinjenim Državama i najnoviji je među sve većim brojem muzeja crnačke istorije otvorenim u poslednjih 20 godina.\n"To je naša šansa da oživimo istorijski momenat u vremenu i prostoru, a da to nije u knjizi. To čini istoriju stvarnom", ističe izvršna direktorka muzeja, Amelija Parker.\nParker rukovodi Muzejom međunarodnih građanskih prava u Grinsborou, čija je izgradnja koštala 23 miliona dolara. Ona očekuje da će muzej svake godine posetiti i do 200 hiljada posetilaca, koji će lokalnoj privredi doneti milione dolara.\n"S porastom kulturnog turizma, kao jedne od uzbudljivijih grana turističke industrije, ovo će biti mesto na istočnoj obali koje će privući ljude iz svih krajeva sveta", kaže Parker.\nOd kada je otvoren 1991. godine, Muzej nacionalnih građanskih prava u Memfisu, u državi Tenesi, posetilo je preko dva i po miliona ljudi. Muzej se nalazi u motelu Lorejn, gde je ubijen dr Martin Luter King. Delon Džonson i Vinsent Heris došli su čak iz Teksasa da bi naučili nešto više o crnačkoj istoriji.\n"Podstiče me da naučim više kako bih bio obrazovaniji i unapredio sebe. Što više znam, više mogu da prenesem svojoj deci, koja to isto mogu da urade za svoju generaciju, što znači da znanje neće nestati s vremenom", smatra Heris.\n"Postoji neka nova zainteresovanost da se uhvatimo za nešto čvrsto. Želimo nešto čvrsto, nešto što ćemo razumeti i što će nam pomoći da razumemo našu prošlost, a što će ljudima omogućiti da shvate gde se sada nalazimo", objašnjava predsednica muzeja u Memfisu, Beverli Robertson.\nLoni Banč, direktor Nacionalnog muzeja Afroameričke istorije u okviru Smitsonijanove zadužbine u Vašingtonu, koji bi trebalo da bude otvoren 2015. godine, smatra da ovakvi muzeji širom zemlje pomažu ljudima da nauče o nacionalnoj istoriji kroz lokalnu percepciju.\n"Dopada mi se ideja da sve više zajednica prihvata svoju istoriju, posebno afroameričku istoriju. Što više ovakvih muzeja i što se više ovih važnih priča prenese, bolje ćemo razumeti ko smo mi kao Amerikanci, kao i da je promena moguća", kaže Banč.\nLjudi koji upravljaju muzejima crnačke istorije kažu da se ne takmiče za turiste, već da zajednički rade na tome da omoguće posetiocima što potpunije i bogatije iskustvo.


BalkanMagazin :: ŠPANIJA PRVAK EVROPE\nponedeljak, 30. jun 2008 00:48\n(Nemačka – Španija 0:1, Tores 33’)\nŠpanija je bez poraza postala prvak Evrope. Gol odluke u finalu protiv Nemačke postigao je Fernando Tores u 33. minutu, ali su evropski šampioni nadigrali protivnika do te mere da Nemačka nije napravila ni jednu šansu. Pobedila je filozofija fudbala, filozofiju trčanja i upornosti, jer su i Španci (a ne samo Nemci) bili uporni i trčali koliko i protivnik. U takvom odnosu, španski fudbalski kvalitet neminovno je došao do izražaja.\nAragones na ramenima svojih fudbalera (foto: Fonet)\nPokušao je nemački selektor Joakim Lev da parira fantastičnoj organizaciji igre Španije na sredini terena i samo delimično uspeo. Nije, međutim, uspeo da poremeti mirnoću i preciznost u pasu protivnika, koji je i na ovoj utakmici fascinirao. Nasuprot njemu, Luis Aragones je insistirao na igri svoje reprezentacije, bez prilagođavanja protivniku, i pokazao da je još pre ovog takmičenja postavio fenomenalnu ekipu.\nTores postiže jedini gol na utakmici (foto: Fonet)\nŠpanski igrači su igrali timski, nekad i previše kolektivno, nije bilo izrazitih zvezda u mnoštvu fantastičnih igrača. Čak i strelac u finalu, Tores, nije imao popust jer ga je selektor i u finalnoj utakmici zamenio. Ta kolektivnost i očigledno dobra atmosfera u ekipi, darovali su Evropi novog šampiona koji je tu istu, očarao fudbalskim talentom.\nVeselje na ulicama Madrida (foto: Fonet)\nTaj talenat su posedovali i Portugalci, pa i Turci, ali oni nisu imali fudbalsku inteligenciju, neophodnu za šampionski pehar. Dobro je da su pobedili predstavnici fudbalskog talenta jer ko bi se bavio fudbalom da su pobedili atletski predstavnici? Ovako, širom Evrope deca će šutirati loptu i dobijati nadimke: Tores, Ćavi, Inijesta… Dosta je bilo jodlovanja - vreme je za fiestu!


Sićušna kuća List može da primi četvoročlanu porodicu - i ona ima točkove - Gradjevinarstvo.rs\nSićušna kuća List može da primi četvoročlanu porodicu - i ona ima točkove\n23.07.2014. | Gizmag\nKuća List je kreacija umetnika Lerda Herberta iz Kanade, koji je oduvek želeo da izgradi svoju kuću. Nakon testiranja nekoliko prototipa, Herbert je konačno završio izgradnju kuće koju on zove Verzija.2 - a rezultat je malena prenosiva kuća koja zauzima malu količinu prostora, dovoljno je velika za udoban život i navodno može da primi četvoročlanu porodicu.\nKuća List je potpuno samostalna prenosiva kuća, projektovana da izdrži hladnu kanadsku zimu. Štaviše, ona je montirana na točkove, što vlasnicima omogućava da je privežu i povezu gde god da idu. Kuća je izgrađena korišćenjem drveta sa FSC sertifikacijom, recikliranim materijalima, prirodnim bojama i ekološkim građevinskim proizvodima.\nKuća je izgrađena na vrhu osnove prikolice i ima dodatnih 1,2 metara dužine u odnosu na Verziju 1. Unutrašnjost ima dnevni boravak sa sofom, izdignutim delom za spavanje, potpuno funkcionalnom kuhinjom, kupatilom sa kopaktnom kadom i otvorenom trpezarijom. Osim toga, dom poseduje mnode održive elemente uključujući kompostni toalet, sistem zagrevanja vode sa propanom, frižider sa propanom, LED i halogensko osvetljenje i rezervora za vodu od 132 litre.\nElementi dizajna kuće, sa integrisanim limenim krovom, su dovoljno jednostavni da se uklope sa okolinom. Ukoliko spakujete neke prenosive ležaljke i nameštaj za otvoreni, možete stvoriti produženi spoljašnji životni prostor.\nKuća List Verzija 2 je trenutno na tržištu po ceni od 44.500 kanadskih dolara, što je prilično povoljno ako se uzme u obzir da je Herbertu trebalo 40.000 dolara da je izgradi. Ukoliko želite prostor sa ličnim detaljima, može angažovati Herberta da vam dizajnira i izgradi sopstveni mali prototip kuće.


Srđan Stanojević: Naša škola učinila je sve da obrazovni sistem opstane - Glas Zaječara\nHome Društvo Srđan Stanojević: Naša škola učinila je sve da obrazovni sistem opstane\nSrđan Stanojević: Naša škola učinila je sve da obrazovni sistem opstane\nPrvi slučajevi zaraze od Covida-19, u Zaječarskim školama, pojavili su se još u prvim mesecima borbe sa ovim opakim virusom. Pandemija je sve, pa i obrazovni sistem zatekla nespremnim, međutim gotovo sve škole u Zaječaru uspele su da iz krize izađu bez smrtnih ishoda.\nDirektor Gimnazije u Zaječaru Srđan Stanojević kaže Zaječarskoj Gimnaziji, od ukupno 375 učenika, tek 10% se susrelo sa virusom.\n„Mi smo od početka pandemije imali zvanično 43 učenika sa pozitivnim testom na Korona virus. Redovno smo pratili sve te aktivnosti, odnosno zaražavanja kod učenika, i pratili njihove kontakte. Reagovali smo i slali u izolaciju, koliko je to bilo potrebno, sve njihove kontakte, kako ne bi omogućili dalje širenje virusa, i mislim da smo zaista uspeli u tome. Bilo je ukupno devetoro nastavnika koji su bili pozitivni i dve pomoćne radnice, na sreću nije bilo preminulih“. – kazao je Stanojević.\nPrvi odbrambeni mehanizam od Covida-19, bio je prelazak sa obične na online nastavu, međutim, pitanje je u kojoj meri taj vid nastave može da nadomesti rad u školi.\n„Sigurno je da taj vid nastave ne može da nadomesti onu redovnu nastavu i rad sa učenicima, ali isto tako sam siguran da je i naša država, i naše ministarstvo, i naša škola učinila sve da koliko toliko opstane naš obrazovni sistem u ovim teškim uslovima“.- istakao je on.\nUčenici kaže da su najveći napor uložili prilikom učenja na daljinu kada su nastavu svake druge nedelje morali da prate od kuće. I upravo su im online časovi najteže pali.\n„Malo smo ograničeni što se tiče učenja jer je ta online nedelja teška i ne možemo mnogo toga da naučimo jer smo online. Imamo neke predmete koji se emituju preko Google Meet-a, ali većina predmeta se ne emituje i onda nam to ide malo teže“.- kaže jedan od učenika.\n„Latinski mi je bio najteži predmet i dosta ova situacija sa Koronom je uticala na to da teže shvatimo gradivo, a i skraćeni časovi takođe“.– kaže još jedan učenik.\n„Malo je teže zato što preko online nastave ne prisustvujemo nastavi, odnosno ne čujemo profesore šta govore, pa je onda malo teže da se pohvata sve, ali, u suštini, ako se lepo vreme organizuje, može sve da se postigne“.- kaže učenica Gimnazije.\nPrema rečima direktora Gimnazije, na sreću, pripreme za maturu i završni ispit tekli su po planu, a i upis učenika u IT odeljenje za narednu školsku godinu, organizovan je bez većih poteškoća.\n„Imali smo već i prijemni ispit za učenike sa posebnim sposobnostima za računarstvo i informatiku. Završni ispit će se sigurno realizovati u datim terminima i po planu, tako da očekujem da to protekne bez ikakvih problema“.- kaže on.\nPandemija je obrazovni sistem najviše oštetila po pitanju realizovanja školskih takmičenja, ekskurzija i brojnih putovanja. Pomenute aktivnosti, kao i brojna takmičenja su odložena do daljnjeg, dok su takmičenja iz matematike uspešno nadoknađenja u periodu kada je borba sa Covidom polako počela da jenjava. Za sada je nepoznato da li će od 1. septembra đaci školovanje nastaviti u svojim klupama ili će bitka sa Covidom potrajati još neko vreme.\n*Ova aktivnost sprovodi se u okviru urgentne podrške OGD u okviru ACT Projekta, koji finansira Švajcarska agencija za razvoj i saradnju (SDC), a sprovode HELVETAS Swiss Intercooperation i Udruženje građana za demokratiju i građansko obrazovanje Građanske inicijative, a Zaječarska inicijativa je jedna od podržanih OGD. Mišljenje koje je izneto u ovom tekstu je mišljenje autora i ne predstavlja nužno i mišljenje Vlade Švajcarske, Helvetasa ili Građanskih inicijativa o Korišćenje teksta „O ACT projektu”.\nPrethodni tekstZaječar konačno bez novoobolelih od korona virusa\nNaredni tekstDnevni horoskop za utorak 1. jun


Živković: najveći uspeh vlade je očuvanje države\nBeograd -- Premijer Srbije Zoran Živković izjavio je da je najveći uspeh u dosadašnjem radu Vlade na čijem je čelu, to što je "sačuvana država", jer je ubistvo premijera Zorana Đinđića, prema njegovim rečima, "imalo za cilj da destabilizuje državu".\nZavršen štrajk EPS-a, slede razgovori sa Ministarstvom\nB92 - 04.07.2003\nBeograd -- Glavni odbor Sindikata Elektroprivrede Srbije podržao je sporazum o prekidu štrajka u EPS-u, saopštio je predsednik tog sindikata Milan Kovačević. "Štrajk u EPS-u je prestao, a sporazum o prekidu štrajka biće potpisan sa Ministarstvom energetike tokom dana", rekao je Kovačević u petak.\nŽivković: Situacija teška ali ne treba odmah štrajkovati\nBeograd -- Vlada Srbije je svesna da je socijalna i ekonomska situacija u Srbiji teška, ali smatra da se sindikati prebrzo odlučuju na štrajk, rekao je u petak premijer Zoran Živković. Živković je, na konferenciji za novinare nakon sednice Socijalno-ekonomskog saveta, ocenio da bi štrajk trebalo da ...\nPostignut dogovor Sindikata rudara, Ministarstva i EPS\nB92 - 03.07.2003\nBeograd -- Predstavnici sindikata "Elektroprivrede Srbije", poslovodstva EPS i Ministarstva energetike i rudarstva Srbije postigli su u sredu uveče dogovor o svim spornim pitanjima vezanim za štrajk radnika u EPS. Ministarstvo je saopštilo da su postizanjem sporazuma prestali razlozi za štrajk.\nŠtrajkači ne odustaju\nBlic - 03.07.2003\nRudarima podzemne eksploatacije uglja (PEU), koji ispred zgrade Ministarstva energetiku u Ulici kralja Milana protestuju od utorka zbog izdvajanja PEU iz Elektroprivrede, juče su pridružili i rudari 'Kolubare' koji nisu u smeni, kao i radnici elektrodistribucija iz više gradova.\nRudari u Beogradu\nBlic - 02.07.2003\nIspred zgrade Ministarstva energetike juče popodne okupilo se oko dvesta rudara, predstavnika svih devet rudnika sa podzemnom eksploatacijom. Oni su, uz povike 'Ostavke, ostavke', iščekivali pregovore svojih predstavnika sa predstavnicima Ministarstva.\nPostignut dogovor predstavnika sindikata rudara i Ministarstva\nB92 - 02.07.2003\nBeograd -- Predstavnici Ministarstva energetike Srbije, poslovodstva i štrajkačkog odbora Sindikata Elektroprivrede Srbije postigli su u sredu uveče dogovor, koji bi, kako se očekuje, trebalo da dovede do prekida višednevnog štrajka.\nEPS otpisao dugove rudnicima i garantuje trogodišnji otkup uglja\nBeograd -- Elektroprivreda Srbije odlučila je da otpiše ukupan dug rudnika za podzemnu eksploataciju uglja u iznosu od preko 1,4 milijarde dinara, izjavio je u sredu predsednik Upravnog odbora EPS-a Nikola Rajaković. "Elektroprivreda Srbije i javno preduzeće za podzemnu eksploataciju uglja sklopili ...\nNastavljeni pregovori o prekidu štrajka\nBeograd -- Ministarstvo energetike, poslovodstvo i sindikat EPSa nastavili su oko 15 časova pregovore o uslovima za prekid dvonedeljnog štrajka. Pregovorima prisustvuju i predstavnici sindikata podzemne eksploatacije uglja, zbog čijeg je izdvajanja iz EPSa štrajk i započet.\nBeograd -- Glavni odbor sindikata EPS-a doneo je odluku da štrajk u tom preduzeću bude nastavljen. Osim toga, odlučeno je i da se preispitaju potezi pojedinih kompanija koje su samostalno prekinule štrajk. Član Štrajkačkog odbora sindikata Elektroprivrede Srbije Nebojša Jovanović u izjavi za Radio ...\nBeograd -- Ministarstvo rudarstva i energetike saopštilo je u ponedeljak da je šest od devet rudnika sa podzemnom eksploatacijom uglja u Srbiji prekinulo štrajk i počelo normalnu proizvodnju. "Javno preduzeće za podzemnu eksploataciju dostavilo je informaciju ministarstvu kojom potvrdjuje da su ...


Tanjug 17. maja 2021. 10:03\nZAGREB – Predsednik Srpskog nacionalnog viječha i poslanik u saboru Milorad Pupovac ocenio je da je značaj lokalnih izbora u hrvatskog višestruk, uprkos prljavoj kampanji koja je vođena danima.\n„U Vukovaru se očekuje da budu prekinute politike nacionalnih podela i sukoba po nacionalnoj osnovi, u Kninu se očekuje značajnija participacija srpske zajednice i obnova političkog učešća Srba na području Knina, a u Rijeci se očekuje da SDP koji je oslabljena stranka potvrdi zadnje uporište u velikim gradovima koje ima“, rekao je Pupovac nakon zatvaranja biračkih mesta.\nNa pitanje o prljavoj kampanji pojedinih političkih grupacija u nekim sredinama, odgovorio je da ta prljava kampanja traje danima, kako od bivših članova SDS S-a, tako i od onih koji sebe predstavljaju kao bolji ljudi i bolje političari, ali u praksi se ponašaju kao lošiji ljudi i, kako je naveo, „prljavi političari“.\n„Sigurno je da će SDS S imati bolji rezultat nego pre četiri godine u najvećem delu jedinica lokalne i regionalne samouprave u kojima ima svoje kandidate. To će biti potvrđeno u Sisačko-moslavačkoj i Vukovarsko-sremskoj županiji, na štetu ostataka starih politika i otpadnika od SDS S-a, a koje su služile, ne da napadaju HDZ, SDP ili nekog drugog, nego da napadaju isključivo SDS S“, rekao je Pupovac sinoć u izjavi za portal hrvatskog nedeljnika Novosti.\nNikšić pozvao poslanike iz CG da budu njegovi gosti u BiH


Vesti online / Vesti / Zanimljivosti / Prvi polovina 2010. najtoplija u istoriji!\n''U prvih šest meseci, 2010. je bila toplija od 1998. godine, dosadašnje rekordne u istom razdoblju, za 0,02 stepena Celzijuseva'', izjavio je šef američkog Nacionalnog centra za klimatske podatke Džej Lorimor.\nTemperature znatno više od uobičajenih zabeležene su u velikim delovima Kanade, Afrike, u području tropskih mora i u delovima Bliskog istoka.\nTako je Izrael suočen sa najdužom i najtežom sušom od 1920. godine, a u Britaniji je bilo najmanje padavina od 1929. godine.\nArktički ledeni pokrivač u junu je bio najtanji u istoriji.\nIpak, to još uvek ne znači da će 2010. biti i ukupno najtoplija ikada jer postoji mogućnost pada temperatura u drugom delu godine kao što se dogodilo 1998.\nUkupno gledajući, do sada je najtoplija bila 2005. godina.


Predstave za odrasle, Najbolji madjionicar Predstave za odrasle – MAĐIONIČAR ZA DECU ALEKSANDAR, Beograd\nNačin izvođenja predstava:\nPredstave su podeljene po kategorijama od zavisnosti koja je namena i od prostora u kom se organizuje predstava. Ceo Show obiluje sa dosta kvalitetnom zabavom, vrhunskim umećem u izvođenju trikova i sa puno prefinjenog humora. Za svaku od navedenih grupa-kategorija, ima spremljeno na desetine totalno različitih predstavau. U toku svake predstave ima dosta iznenađenja za publiku što predstave čini još interesantnije i originalnije i samim tim iskaču iz već uhodanog šablona prikazivanja i predstavljanja trikova.\nPredstave su podeljene na:\nOvim programom se ostvaruje neposredan kontakt sa publikom. Rekviziti koji se koriste u ovom programu su izuzetno vizuelno jaki i deluju fascinantno i impresivno na publiku. Predstava je koncipirana tako da je interaktivnog karaktera gde i publika ima zapaženu ulogu u izvođenju trikova.\nProgram koji se bavi animacijom gostiju po stolovima.\nU ovakvom načinu prezentovanja dolozi do punog umeća i uvežbanosti trikova. Jedna od odlika ovog načina pokazivanja trikova je i što se ostvaruje blizak i prisan način komunikacije sa publikom, gde publika doživljava pravu magiju na svega nekoliko centimetara od njih.\nProgram predstave gde publika ostaje totalno zaprepašćena načinom na koju ih stranu odvede ovaj program. Čitanje misli, pogađanje, predviđanja samo su neki od\nspektakularnosti ovog programa. A u tim tačkama mađioničar Aleksandar koristi jako puno svojih inovacija po kojima ovaj program čini njegovu specijalnost.\nOvaj program je interesantan po tome što se izvodi na mestima gde publika stoji (razni kokteli, seminari, zabave, kongresi i druge manifestacije). Interestatna strana ovog načina izvođenja programa je što se ostavaruje blizak kontakt i jedinstven način komunikacije sa publikom gde se publika uz fascinatne trikove i način na koji se oni prezentuju lakše opuštaju i lakše se međusobno ostvaruju poslovna poznanstva.\nU sve ove grupe trikova dosta veliku većinu trikova čine inovacije-kreacije mađioničara Aleksandra, što mu omogućava da sve predstave budu originalne i da iskaču iz ustaljenog šablona prikazivanja trikova.\nZa kraj da napomenemo da je humor i kvalitetna zabava jedna od glavnih odlika svih predstava. Zato odškrinite vrata čarobnog i mističnog sveta mađioničarstva i prepusti te se uživanju u nestvarnom izvođenju i prikazivanju trikova mađioničara Aleksandra.\nprimer strane foto galerije\nKontaktirajte Aleksandra i zakažite vaš termin na vreme\n© 2022 MAĐIONIČAR ALEKSANDAR


Filozofski fakultet u Novom Sadu prva obrazovna ustanova sa besplatnim higijenskim ulošcima - Telegraf.rs\n20/09/21 | 16:39 ≫ 20:14\nUlošci će biti besplatni * Ova akcija je rezultat inicijative pet studentkinja\nIlustracija, Foto: Lukas Olek / Caia Image / Profimedia\nFilozofski fakultet u Novom Sadu od danas u svakom javnom toaletu ima besplatne higijenske uloške, a kao rezultat uspešne inicijative pet studentkinja. Tako je ovaj fakultet postao prva obrazovna ustanova u Srbiji u kojoj je, zahvaljujući volonterkama, realizovana ovakva ideja, navodi portal 021.rs.\nJelena Mirić, Milica Sekulić, Jovana Mrdalj, Dajana Jankov i Suzana Matić u januaru su ušle u jedinstvenu kampanju, kojoj je prethodila anketa među koleginicama sa fakulteta.\nKako za 021.rs pojašnjava Jelena Mirić, anketa je pokazala da postoji potreba da svaka žena ima na raspolaganju higijenski uložak u toaletu.\n- Na osnovu fidbeka od 1.500 naših koleginica, shvatile smo da bi trebalo brzo da poradimo na ostvarenju ovog cilja. Aplicirale smo na konkurs "Šta nam teško" u okviru programa "Mladi su zakon" Ministarstva omladine i sporta i dobile jednokratna sredstva, koja smo poslednjih meseci pripremile u svrhu nabavke higijenskih uložaka. Nadamo se da će, uz pomoć donatora, drugih projekata i konkursa ova ideja biti dugotrajna, ali i da će Filozofski fakultet u nekom trenutku shvatiti da bi ovo trebalo da im postane prioritet i da finansijski podrže nabavku higijenskih uložaka - kaže Jelena Mirić za portal 021.rs.\nPrirodni procesi kroz koje žene prolaze uslovljavaju nabavku različitih menstrualnih proizvoda, a surova istina je da mnoge žene širom sveta nemaju mogućnost da kupuju ove proizvode, među kojima su ulošci u najvećoj upotrebi.\nNaročito su ugrožene devojke i mlade žene ukoliko imaju niska ili nemaju nikakva primanja, te su zbog siromaštva prinuđene da - nemaju nikakvu menstrualnu zaštitu.\nOvim pitanjem bavilo se pet studentkinja sa Filozofskog fakulteta, apelujući da je cela priča zapravo deo šireg pitanja o kojem se takođe malo govori.\n- Ako želimo i šire da sagledamo sve, priča nas navodi na temu seksualnog obrazovanja i još jednu tabu temu o našem društvu o kojoj se ne priča, ali koja svakako ima posledice ako se ignoriše. U posledice možemo svakako ubrajati uticaj na zdravlje devojaka i žena, kako fizičko tako i mentalno, seksualno nasilje, diskriminaciju na radnom mestu, širenje opasnih mitova poput onih da se ne može zatrudneti tokom menstruacije, pa do raka grlića materice gde je Srbija peta u Evropi po oboljevanju i smrtnosti. Upravo zato što je naša dužnost da se borimo za bolje uslove za žene u našem društvu i za prilagođavanje različitih okruženja, poput fakulteta na kojima studentkinje provode velik deo vremena tokom školovanja, smatrale su da je neophodno da započnu razgovor, gde se rodila ideja o inicijativi za besplatne higijenske uloške na Filozofskom fakultetu - poručuju u ovoj inicijativi.


Vanredno stanje u Španiji produženo za šest meseci - NOVA portal\nVanredno stanje u Španiji produženo za šest meseci\nSvet Autor:Nova 29. Okt. 202016:39 > 16:55\nŠpanski poslanici odobrili su danas zahtev vlade da se za šest meseci produži vanredno stanje, uvedeno zbog zdravstvene krize, da bi se zaustavila galopirajući rast epidemije koronavirusa (Kovida-19).\nVanredno stanje proglašeno u nedelju na 15 dana, biće na snazi do 9. maja.\nSančes: Realan broj zaraženih u Španiji veći od tri miliona\nŠpanija u grotlu korone: “Epidemija je van kontrole”\nTe mere dozvolile su levičarskoj vladi Pedra Sančesa da uvede policijski čas u skoro celoj zemlji i da dozvoli regionima, koji imaju ovlašćenja po pitanju zdravlja i upravljanje epidemijom da zatvore svoju teritoriju da bi ograničili kretanje građana.\nŠpanska regija Katalonija objavila je petnaestodnevnu zabranu ulaska i izlaska sa te teritorije, što je poslednja u nizu zabrana u okviru napora za suzbijanje širenja virusa korona.\nKatalonija je jedno od žarišta virusa i već je uvela najoštrije mere u Španiji, uključujući petnaestodnevno zatvaranje barova i restorana, što će, takođe, biti produženo.\n“Vlasti su svesne da su građani umorni od višemesečnih napora i žrtava, što ne mogu da čine ono što su ranije, da grle ljude, porodicu i prijatelje. Međutim, nije vreme za ublažavanje mera, pred nama su teške sedmice i meseci”, naglasio je španski ministar zdravlja Salvador Ilja.\nPodsetimo, vlasti Madrida uvele su policijski čas u celoj zemlji od 23 sata do šest ujutru, kako bi suzbile širenje epidemije koronavirusa.\nŠpanski premijer Pedro Sančes izjavio je nedavno da je “realan broj” zaraženih koronavirusom u Španiji veći od tri miliona.\nU televizijskom obraćanju građanima, Sančes je rekao da je prošle nedelje zvanično broj zaraženih premašio milion, ali da je “realan broj zaraženih od izbijanja pandemije tri miliona”.